AKSI 'PANAS' TULAR: "JIKA TERBUKTI... KITA AKAN AMBIL TINDAKAN..." - ZED ZAIDI

Wajah selebriti yang dikaitkan dengan video aksi panas yang sebelum ini kecoh itu jugalah yang ditonton di kaca televisyen (TV) saban hari. Realitinya, biarpun satu persatu kes foto dan video mengaibkan yang pelakunya dikatakan mirip selebriti tular, wajah artis yang sama masih menghiasi drama, telefilem mahupun program hiburan seolah-olah tiada apa-apa yang berlaku.

Benarlah, soal sahih atau tidak video dan foto tular, mahupun dakwaan apakah benar selebriti terbabit melakukan perbuatan tidak bermoral itu adalah sesuatu yang boleh diperdebatkan atau disangkal. Namun, tidakkah lebih adil atas nama dunia seni dan kepentingan kelompok artis yang dikatakan tidak mempunyai sejarah 'hitam', selebriti yang terbabit dalam kes foto dan video panas ini dikenakan tindakan atau paling tidak amaran oleh penerbit mahupun stesen penyiar?

Apatah lagi jika selebriti sama dihambat satu persatu kontroversi serupa, biarpun sekadar dakwaan, bukankah suatu bentuk tindakan wajar dikenakan sebagai pengajaran? Apa yang dilihat sekarang umpama menyapu habuk ke bawah permaidani. Biarpun sekerap manapun isu foto dan video aib didedahkan, kehangatan yang dilihat hanya sementara. Apabila artis tampil menafikan dengan susulan tindakan undang-undang termasuk laporan polis dibuat, cerita sensasi terus suam hingga tidak diperkatakan lagi.

Peminat termasuk pemerhati dunia hiburan mendesak sekurang-kurangnya, jika terbukti selebriti terbabit dengan skandal panas, mereka wajar diberi hukuman setimpal agar menjadi pengajaran kepada diri sendiri dan insan lain. Berbicara mengenai soal hukuman, pastinya reaksi pengurusan stesen TV boleh dijadikan petunjuk dalam mengkaji bagaimana isu moral artis 'panas' dinilai badan penyiar.

Ketua Pegawai Eksekutif Rangkaian Televisyen Media Prima Berhad, Johan Ishak berkata, pihaknya lebih selesa mengambil pendekatan secara diplomasi terhadap mana-mana selebriti yang didakwa mempunyai video dan foto tidak senonoh yang tersebar.

"Kami tidak akan membuat keputusan terburu-buru. Kita akan memanggil mereka untuk bertanyakan soal kesahihan video atau foto yang tersebar. Kadang-kadang mereka (selebriti) ini tidak mahu mengaku bila kita bertanya secara berdepan. Jadi untuk berlaku adil, kita akan jalankan siasatan.

Klik untuk gambar besar

"Jika terbukti mereka terbabit dalam skandal video panas, kita akan ambil tindakan terhadap mereka. Kita tak mahu disebabkan perkara itu, produk mereka yang ditayangkan di semua saluran milik MPB, terjejas apabila menerima banyak kecaman netizen," katanya.

Mengulas lanjut, Johan berkata, setiap program atau drama yang diterbitkan, stesen TV akan menetapkan sasaran produk terbabit memberi pulangan terutama daripada segi iklan: "Apabila kita terbitkan sesebuah program ataupun drama, tentunya kita mengharapkan iklan masuk. Kita tidak mahu penaja ‘lari’ jika berlaku keadaan seperti ini... Jelasnya ia akan menyusahkan banyak pihak".

Biarpun tegas mengenakan tindakan terhadap selebriti bersalah, namun Johan memberitahu, pihaknya masih berhati perut dan tidak kejam ketika melaksanakan hukuman: "Sebelum ini, ada selebriti terbabit dengan skandal video dan foto lucah. Kita tidak 'gam' mereka selama-lamanya. Sebaliknya, mereka hanya akan direhatkan sehinggalah sampai suatu tempoh sesuai. Kita bagi reda keadaan reda dahulu.

"Kami tidak mahu mengambil risiko untuk terus menampilkan wajah selebriti terbabit dalam mana-mana program ketika warganet memperkatakan perilaku buruk mereka. Apabila keadaan sudah kembali tenang, barulah kita minta dia kembali mewarnai dunia seni,” katanya.

Bagaimanapun, kata Johan, hukuman itu tidak diguna pakai kepada pelakon yang drama dibintangi sedang ditayangkan di TV: "Ini hanya untuk pelakon yang drama lakonannya bakal ditayangkan. Kita akan menggantikan drama yang dibintanginya itu dengan produk lain demi kebaikan bersama".

Ketika warganet menuding jari kepada selebriti dan dengan mudah menjatuhkan hukum apabila tersebarnya video dan foto 'panas', Presiden Persatuan Seniman Malaysia (SENIMAN), Zed Zaidi pula meletakkan kesalahan itu kepada Suruhanjaya Komunikasi dan Multimedia Malaysia (SKMM). Zed mendakwa, sebagai badan yang bertanggungjawab mengendalikan kes jenayah siber, SKMM sepatutnya lebih cekap menjalankan siasatan agar imej artis tercemar dapat dibersihkan:

"Artis sering menjadi sasaran kumpulan penipu kerana mereka dikenali ramai. Biasanya, kumpulan ini akan memperdaya selebriti demi mendapatkan wang dengan mudah. Perkara ini boleh dibendung jika pihak MCMC cekap dalam menjalankan siasatan," dakwa Zed.

Bagaimanapun, Zed akur jika isu kekurangan kakitangan mendatangkan masalah kepada SKMM untuk mengendalikan kes seumpama itu: "Saya faham kekurangan kakitangan menyebabkan agak sukar untuk SKMM bertindak pantas. Namun, jika perkara ini dibiarkan, kes yang serupa akan bertambah. Lebih ramai lagi artis akan menjadi mangsa".

Selain itu, Zed berkata, suatu akta atau peruntukan undang-undang khusus perlu digubal untuk melindungi artis dan penggiat seni di Malaysia: "Industri hiburan memberi sumbangan kepada Keluaran Dalam Negara Kasar (KDNK) sebanyak satu peratus. Namun, hakikatnya, tiada satu akta yang berkait dengan bidang seni diwujudkan.

"Apabila kita ada akta khusus, ia boleh menjadi garis panduan dan mengawal selia perilaku penggiat seni. Ini termasuk kemungkinan apa yang akan artis atau penggiat seni hadapi jika melakukan kesalahan yang termaktub dalam akta berkenaan. Jika tidak, sampai bila-bila pun hukuman yang dikenakan hanya retorik sahaja disebabkan tiada penguatkuasaan yang dibuat," katanya.

Zed atau nama penuhnya, Rozaidi Jamil turut mengingatkan selebriti mengenai bahayanya kumpulan penipu dalam media sosial: "Modes operandi golongan penipu ini biasanya akan menggunakan media sosial untuk mendekati kumpulan sasaran iaitu artis. Mereka akan cuba memerangkap artis ini kata-kata manis dan janji palsu.

"Jika tidak berhati-hati, mereka akan terperangkap dan menjadi mangsa seperti yang kita lihat hari ini. Saya pernah berdepan situasi ini apabila ada pihak menghubungi melalui media sosial untuk berbual. Komunikasi jadi melarat-larat seperti mengajak untuk melakukan perbuatan tidak senonoh. Mujur saya beringat dan sedar dengan permainan licik mereka," dakwanya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JADI PEMBACA BERITA - NORISH KARMAN NAFI TIADA TAWARAN BERLAKON

Pelakon Norish Karman yang sudah lama tidak muncul dalam mana-mana drama televisyen kini sudah menjadi penyampai berita di saluran Bernama News Channel.

Mengakui hal itu, Norish atau nama sebenarnya, Nor'asikin Karman, 42, memberitahu dia sudah pun berkhidmat dengan saluran penyiaran tersebut sejak beberapa bulan lalu.

Pada masa sama, Norish menafikan bahawa keputusan itu dibuat konon kerana dia sudah tidak mendapat tawaran sebaliknya memberitahu, menjadi pembaca berita merupakan minatnya.

"Mungkin ramai yang tidak tahu tetapi saya pernah bertugas sebagai pembaca berita ketika berusia 18 tahun di Singapura.

"Bidang penyiaran sentiasa berada dekat dihati saya dan kembalinya saya sebagai pembaca berita di BNC bukan kerana kerjaya lakonan sudah malap tetapi kerana minat.

"Saya mahu lakukan sesuatu yang baharu dalam karier saya dan Alhamdulillah BNC membuka peluang kepada saya," jelasnya yang turut berkata yang dia semakin selesa bergelar pembaca berita

Dalam pada itu, Norish yang juga bekas peserta program Pengacara Jemputan Nona (PJN) pada pertengahan 1990-an itu berkata yang dia sendiri menghantar resume untuk memohon jawatan sebagai pembaca berita di saluran berkenaan dan tidak menyangka permohonannya itu diterima.

"Ketika menghantar resume saya tidak pernah terfikir tentang status saya sebagai selebriti atau pun pelakon kerana minat dalam bidang penyiaran melangkaui semuanya.

"Pada saya buat apa hendak malu kerana ini proses pembelajaran dan sepanjang memulakan tugas di BNC saya sangat terbuka untuk belajar dan ditegur jika melakukan kesalahan kerana ingin memperbaiki diri," ujarnya dipetik sebagai berkata.

Sementara itu, kata Norish, pihak pengurusannya di BNC tidak mempunyai sebarang sekatan sekiranya dia ingin meneruskan kariernya dalam bidang lakonan asalkan ia tidak menganggu tugasnya sebagai pembaca berita.

Bagaimanapun katanya sebagai seorang pembaca berita dia sedar perlu menjaga nama baik agensi diwakilinya agar kredibilitinya tidak terjejas ketika bersiaran.

"Saya tidak boleh lari dengan status selebriti itu dan sebenarnya tanggungjawab saya lebih besar dalam memastikan saya dapat mengimbangi di antara kerjaya sebagai pelakon dan pembaca berita. Mereka tidak menghalang apa yang ingin saya lakukan tetapi perlu menjaga nama baik syarikat," katanya.

Bercakap lanjut mengenai karier baharunya itu, Norish berkata, dia teruja dapat mempelajari perkara baharu setiap hari selain lebih fokus memandangkan berita yang disampaikan adalah fakta.

"Walaupun saya hanya separuh masa sahaja di BNC tetapi setiap hari ada sahaja perkara baharu yang saya pelajari. Malah semua kakitangan tidak kira penerbit atau pekerja studio mereka banyak membantu bagi memastikan saya dapat memperbaiki diri ketika muncul di televisyen," tuturnya yang bakal kembali memasuki set penggambaran sebuah drama 60 episod tidak lama lagi.

Sumber: mStar

Foto: Instagram Norish Karman

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


UBAT KHAS ELYANA CECAH RM250,000

"Saya kini dalam perbincangan dengan pihak pengeluar ubat itu mengenai harga atau mendapatkan tajaan separuh harga. Memang pening kepala juga sebab dalam keadaan sekarang, saya sebagai artis pun tak dapat bekerja seperti sebelum ini. Jadi, punca pendapatan terjejas," itulah kata penyanyi Elyana apabila dia dicadangkan doktor menggunakan satu ubat khas yang katanya agak mahal dan mencecah RM50,000 untuk satu rawatan.

Ujar Elyana atau nama sebenarnya, Erneelya Elyana Emrizal, 34, yang bakal menjalani sesi kedua rawatan kimoterapi pada Jumaat ini, ubat itu perlu digunakan untuk lima kali rawatan dan tentu kosnya sangat tinggi.

Berkongsikan keadaan kesihatannya selepas menjalani sesi pertama rawatan kimoterapi minggu lalu, Elyana berkata dia mengalami rabun yang semakin teruk.

"Selepas menjalani kimoterapi pertama, badan saya memang agak lemah. Perut pula rasa agak keras dan itu sedikit sebanyak mengganggu pernafasan.

Klik untuk gambar besar

"Paling saya rasakan adalah mata saya semakin kabur dan itu menyebabkan saya sakit kepala. Kadang-kadang, tengok telefon pun boleh pening. Untuk sel kanser itu mengecut atau tidak, saya belum dapat apa-apa maklumat daripada doktor memandangkan ini baru sesi pertama," jelasnya.

Untuk makluman, Elyana menghidap kanser limfoma tahap empat sejak 10 tahun lalu dan pertama kali mendedahkan mengenai penyakit itu di konsert Gegar Vaganza musim keempat yang disertainya pada 2017.

Pada Julai lalu, Elyana menjalani rawatan radioterapi pada bahagian hati dan pinggul bagi mengubati kanser dihadapinya sejak 10 tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAH DIANA & FARID KAMIL DAPAT ANAK LELAKI

Tahniah diucapkan buat pelakon Farid Kamil kerana isterinya pelakon Diana Danielle Danny Beeson, 22, yang selamat bersalin di Australia semalam (kira-kira pukul 4.30 petang waktu Malaysia). Mereka mendapat anak lelaki yang sihat dan lahir lebih awal meskipun jadual bersalin Diana sepatutnya pada 15 Julai depan.

“Farid menghantar mesej dari Australia dengan memberitahu sayalah orang pertama yang mendapat berita isterinya iaitu Diana Danielle selamat bersalin anak lelaki,” kata penerbit filem David Teo yang juga Pengarah Urusan syarikat produksi Metrowealth International Group (MIG) semalam.

Gambar bayi Farid & Diana - klik untuk imej besar...

“Apa-apa pun proses kelahiran berjalan dengan baik. Bayi selamat, ibu pun selamat dan sihat,” tambah David.

Farid atau nama sebenarnya, Farid Kamil Zahari, 32, beberapa jam sebelum ini telah memuat naik gambar bayinya itu di laman sosial Instagram miliknya. Tulis Farid "aridkamilz
Welcome to the World my son #baby #papito #9.7pounds"

Maka melalui Instagram Farid itu jelaslah yang bayi mereka beratnya 9.7 paun (4.3 kilogram).

Untuk makluman, Farid dan Diana bernikah pada 3 November 2012 di Hotel Flamingo by the Lake Kuala Lumpur. Buat masa ini, Diana menetap sementara di Sydney, Australia bagi melanjutkan pelajarannya.


KRISDAYANTI SIMPAN DARAH TALI PUSAT AMORA

Demi trend dan kesihatan Ariannha Amora Lemos, darah tali pusat daripada ari-arinya telah disimpan di bank plasenta.

Demikian dijelaskan Krisdayanti dan Raul Lemos yang sememangnya faham bahawa darah tali pusat bayi mengandungi “stem” sel. Kegunaannya ialah ia dapat menyembuhkan bayi jika diserang penyakit genetik atau penyakit serius lain dimasa hadapan.

Apa yang mereka lakukan itu adalah satu cara bagi melindungi Amora disamping sangat menitikberatkan masa depannya. Selain itu, mereka menilai langkah tersebut sebagai perlindungan dan kepentingan jangka panjang yang bermanfaat.

"Perkara ini sudah menjadi trend kesihatan yang baru yang turut dipraktikkan di Singapura.

"Saya melihat ia sebagai suatu perkara yang positif kerana mampu menyembuhkan penyakit yang mungkin akan menyerang 100 peratus," ujar Krisdayanti dipetik sebagai berkata.

Bagaimanapun, difahamkan sebagai seorang muslimah, Krisdayanti tetap menanam puput ari-ari pusat Amora seperti kebiasaan yang dilakukan oleh orang lain.


AHMAD IDHAM KEMBALI JADI CEO FINAS SELEPAS HAMPIR 3 BULAN LETAK JAWATAN

"Alhamdulillah, selepas hampir tiga bulan berehat saya kembali semula ke Finas. Saya sangat bersyukur kerana mendapat kepercayaan daripada pihak Finas dan juga Datuk Saifuddin Abdullah. Sebenarnya tarikh akhir saya bertugas sebagai Ketua Pegawai Eksekulif pada 11 Mac lalu tapi ketika itu saya hanya mendiamkan diri saja mengenai perkara itu kerana menganggap ia perkara biasa yang berlaku.

"Selama hampir tiga bulan ini, saya sudah mempersiapkan diri dengan membuat kajian dan membaca segala teori mengenai bagaimana untuk membangkitkan semula industri seni dalam sektor ekonomi. Jadi, saya sudah bersedia dan memang perlu bersedia untuk menghadapi cabaran dan dugaan selepas ini memandangkan industri seni sangat terkesan disebabkan krisis penularan wabak Covid-19," tutur pengarah filem, Ahmad Idham Ahmad Nadzri.

Selepas hampir tiga bulan melepaskan jawatan sebegai Ketua Pegawai Eksekutif (CEO), Perbadanan Kemajuan Filem Nasional (Finas), Ahmad Idham dilantik semula menerajui agensi itu berkuatkuasa Jumaat. Ahmad Idham, 46, yang dihubungi meluahkan rasa syukur dan berterima kasih kepada ahli lembaga pengarah dan pengerusi Finas, Zakaria Abd Hamid serta Menteri Komunikasi dan Multimedia, Datuk Saifuddin Abdullah atas kepercayaan terhadapnya.

Ahmad Idham berkata, dia bersyukur atas perlantikan dan kepercayaan yang diberikan: "Saya akan meneruskan perjuangan ini. Insya-Allah, saya akan melaksanakan tugas yang terbaik demi pembangunan industri kreatif yang disayangi ini. Saya akan memulakan tugas pada Selasa depan," katanya.

Klik untuk gambar besar

Dalam satu kenyataan pada Jumaat, Finas mengumumkan pelantikan semula pengarah filem box-office, 'Adnan Sempit' dan 'Jangan Pandang Belakang Congkak' itu sebagai Ketua Pegawai Eksekutif Finas baharu untuk tempoh dua tahun berkuatkuasa semalam iaitu 5 Jun hingga 6 Jun 2022.

Terdahulu, Ahmad Idham dilantik memegang jawatan ini bagi tempoh dua tahun berkuakuasa 11 Mac 2019 dan akan berakhir pada 10 Mei 2021. Beliau bagaimanapun melakukan kejutan apabila memohon untuk memendekkan tempoh perkhidmatannya pada 10 Mac lalu atas alasan peribadi.

Dalam pada itu, Ahmad Idham memberitahu dia sudah melakukan persiapan untuk menghadapi cabaran baharu dan akan bekerja keras untuk membangkitkan semula sektor ekonomi industri kreatif. Selain itu, dalam kenyataan yang dikeluarkan Finas turut berterima kasih kepada kerajaan di atas keprihatinan terhadap pembangunan semula sektor ekonomi terutama industri kreatif negara yang terjejas akibat wabak Covid-19 dengan memperkenalkan insentif dan dana.

Sementara itu, Finas berbesar hati mengumumkan pelantikan Ahmad Idham sebagai CEO FINAS yang baharu berkuat kuasa hari ini hingga 6 Jun 2022: "Semoga pelantikan beliau, FINAS akan terus menjana kecemerlangan sebagai badan yang maju, menggalak dan memelihara industri perfileman negara," kata FINAS menerusi kenyataan media, malam ini.

Finas merakamkan penghargaan dan terima kasih kepada kerajaan atas keprihatinan terhadap pembangunan semula sektor ekonomi industri kreatif negara yang terjejas berikutan wabak COVID-19 dengan menyediakan insentif dan dana.

Sehubungan itu, FINAS menyambut baik atas peruntukan sebanyak RM225 juta sebagai insentif rangsangan ekonomi kepada industri ini melalui Pelan Pemulihan Ekonomi Jangka Pendek yang telah diumumkan Perdana Menteri, Tan Sri Muhyiddin Yassin pada Jumaat: "Beberapa program dan kemudahan kewangan menjana semula industri kreatif akan dikawal selia oleh menteri yang pastinya akan memberi manfaat kepada penggiat seni," kata lampiran kenyataan berkenaan.

www.myartis.com / Sumber: mStar, Harian Metro & Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK SETAHUN DIHANTAR KE SEKOLAH - MAWAR DITUDUH MALAS JAGA, INI REAKSINYA

Pelakon Mawar Rashid yang kini sedang hamil anak kedua dan bakal bersalin tidak lama lagi itu baru-baru ini telah menerima komen negatif daripada netizen yang mendakwa dia mengabaikan tanggungjawab menjaga anak lelakinya, Raden Muhammad Rafael.

Tuduhan tersebut berpunca dari tindakannya yang menghantar Rafael ke sekolah meskipun usianya baru setahun. Lebih kesal, netizen tersebut turut menuduh Mawar seolah malas jaga anak dan mendakwa selama ini anaknya dijaga oleh pembantu rumah dan ibunya.

"Mawar malas nak jaga Rafael ke suruh hantar sekolah? Kesian dia kecil lagi tu baru setahun. Perasan juga Rafael kecil Mawar macam tak jaga dia. Pembantu rumah dan mak Mawar yang jaga. Mawar macam tak suka anak, tapi sibuk bunting lagi," tulis netizen tersebut.

Kesal dengan tuduhan tersebut, bagaimanapun Mawar berkata dia memaafkan serta mendoakan yang baik-baik sahaja untuk individu berkenaan.

Klik untuk gambar besar

"Astagfirullah, semoga Allah bersihkan hati awak. Apa pun saya maafkan awak dan saya doakan awak untuk banyak buat atau cakap tentang kebaikan," katanya.

Dalam pada itu, menerusi satu posting, Mawar menjelaskan dia menghantar anaknya ke sekolah kerana tidak mahu mesiakan kelebihan anaknya yang bijak dan suka belajar banyak perkara.

"Macam Mawar, saya seorang ibu yang bekerja. Saya mempunyai perniagaan, pekerjaan selebriti saya, mesyuarat di sana sini. Mawar tak boleh nak bagi masa sepenuhnya dekat Rafael sebab tu Mawar putuskan untuk hantar ke sekolah belajar sebab sekolah akan mengajar macam-macam.

"Dah la Rafael tengah fasa bijak betul, fasa dia tengah absorb a lot of things. Saya tak nak bazirkan masa berharga ini untuk dia belajar," ujarnya lagi.

www.myartis.com / Sumber & foto: Astro Gempak & Instagram Mawar Rashid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


36 GAMBAR - SUASANA MALAM BERINAI EZZATY ABDULLAH

Sederhana tapi meriah!

Itulah gambaran majlis malam berinai pelakon Ezzaty Abdullah yang diadakan semalam di kediamannya. Majlis tersebut dihadiri oleh kaum keluarga serta teman rapat Ezzaty.

Untuk info, Ezzaty dan pasangannya, Azwan Kombos bakal disatukan hari ini.

Gambar-gambar sekitar majlis berinai ini telah dirakamkan oleh jurugambar rasmi mereka iaitu kaki5photo.

Jom tengok!

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

GAMBAR LAIN:
Klik untuk size besar

Foto: Ezzaty IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


'BINTANG MENCARI BINTANG' KEMBALI DENGAN LAWAK LEBIH HANGAT

Program realiti 'Bintang Mencari Bintang' (BMB) kembali semula dengan kewibawaan barisan sifu terkenal tanah air bagi menggilap bakat berpotensi, bukan hanya setakat berlawak, malah menyanyi.

Dalam musim kedua ini, peminat bakal menyaksikan persaingan sengit antara anak didik yang dibimbing oleh sifu-sifu yang mempunyai portfolio tinggi dalam bidang ini. Enam sifu yang memegang tanggungjawab besar dalam mencorak haluan anak didik musim ini adalah Afdlin Shauki, Harun Salim Bachik, Faizal Ismail (FBI), Saiful Apek, Adlin Aman Ramli dan Ebby Yus.

Klik gambar untuk size besar

Sepanjang 16 episod, BMB2 menampilkan Adibah Noor dan Achey sebagai pengacara program. Selain itu, BMB turut menampilkan Fauziah Ahmad Daud untuk mengisi kerusi juri pada setiap minggu. Manakala, dua lagi juri tetap ialah A.R Badul untuk juri konsert Kumpulan A dan Ahmad Idham juri untuk konsert Kumpulan B.

Seramai 12 peserta yang terdiri daripada seorang peserta solo dan 11 peserta kumpulan telah dipilih untuk menggamatkan saingan BMB2 kali ini. Setiap sifu akan mempunyai dua anak didik yang bertanding iaitu satu dari Kumpulan A dan satu lagi dari Kumpulan B.

Bagi saingan peringkat pertama, anak didik akan berentap mengikut kumpulan selama empat minggu dan anak didik yang mendapat markah terendah akan disingkirkan. Kemudian bagi peringkat kedua, anak didik dari Kumpulan A dan B yang belum tersingkir akan bertemu untuk bersaing di peringkat separuh akhir.

Sebelum tiba minggu terakhir, hanya lima kumpulan, layak berentap di peringkat akhir BMB2 untuk merangkul gelaran juara sekaligus membawa pulang hadiah berupa wang tunai RM200,000 berserta trofi.

Untuk musim kedua ini, format permarkahan dibahagikan kepada tiga bahagian iaitu 50% daripada juri profesional, 30% melalui undian SMS dan WeChat dan 20% daripada juri awam yang terdiri dari kalangan pelajar seni persembahan, wartawan, golongan semi-profesional dalam industri sketsa komedi dan nyanyian. Juara BMB2 akan membawa pulang hadiah utama berupa wang tunai RM200,000 beserta trofi.

Sementara itu, penonton berpeluang untuk mengenali dengan lebih dekat kesemua anak didik BMB2 menerusi KOMIK BMB yang akan disiarkan selama 30 minit pada setiap hari Ahad jam 5.30 petang. Program yang dihoskan oleh bekas anak didik BMB musim pertama iaitu kumpulan Titan ini juga akan membawa penonton melihat gelagat anak didik serta perkara-perkara yang bakal terjadi ketika mereka menghadiri kelas latihan dan juga perkara-perkara yang berlaku semasa mereka membuat persiapan untuk berentap di pentas BMB2.

Di samping itu, ’Bintang Mencari Bintang Spontan’ yang merupakan program spin off daripada BMB2 bakal disiarkan menerusi TV9 bermula 4 Mei 2014 setiap hari Ahad jam 8.30 malam. Menerusi program 30 minit yang dihoskan oleh naib juara BMB musim pertama iaitu Fad dan Abam dari kumpulan Bochik, para penonton dapat menyaksikan gelagat anak didik BMB musim kedua tampil melakukan cabaran sketsa yang bertemakan spontan. Pemenang akan ditentukan oleh undian peserta BMB2 itu sendiri dan sebanyak RM2,000 menanti buat pemenang program ini.

Ikuti konsert BMB2 mulai 16 Mac 2014 yang diterajui oleh Penerbit Eksekutif, Muhamad Sufian Isa pada setiap hari Ahad jam 9.00 hingga 10.30 malam hanya di TV3.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


PEMINAT NAMPAK DI SAM GENTING HIGHLANDS - SUAMI SYATILLA INGKAR ARAHAN KUARANTIN?

Selepas pulang dari Sabah selepas membantu kempen abang ipar, Ahli Parlimen Kinabatangan, Datuk Seri Bung Mokhtar Radin, pelakon Shaheizy Sam terpaksa menjalani kuarantin selama 14 hari.

Menerusi perkongsian Syatilla Melvin di laman Instagram, suaminya dikhabarkan menjalani kuarantin di sebuah hotel di Kuala Lumpur. Menerusi perkongsian terbaru, Syatilla memaklumkan Sam telah pun selesai menjalani kuarantin pada 13 Oktober lalu.

Namun, lain pula cerita timbul apabila ada segelintir netizen mendakwa ternampak kelibat Sam dan Syatilla bersama rakan menikmati hidangan di sebuah restoran popular di Genting Highlands pada 3 Oktober lalu.

Klik untuk gambar besar

Susulan dakwaan tersebut, rata-rata netizen terkejut dan mempersoalkan adakah benar dakwaan berkenaan. Malah, ada yang mendakwa sempat mengambil gambar pasangan itu namun terpaksa dipadamkan.

Difahamkan, pada tarikh tersebut Sam sepatutnya masih lagi berada dalam tempoh kuarantin 14 hari seperti mana mengikut prosedur operasi standard (SOP) yang telah ditetapkan oleh kerajaan. Apa pun kita nantikan sahaja penjelasan daripada Sam sendiri berhubung dakwaan berkenaan.

www.myartis.com / Sumber & foto: Rotikaya, Kopi Planet, Instagram Syatilla Melvin & Shaheizy Sam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ACHEY ADA CARA BANTU BALU ABAM: "TAK SEDAPLAH TIAP BULAN BAGI DUIT..."

Semua sedia maklum mengenai keadaan balu arwah Abam Bocey iaitu Nor Hidayah Mohd Ali meneruskan hidup bersama anaknya, Syed Uthman Hamzah Al-Juffrey dengan berniaga antaranya menjual cempedak goreng.

Dek kerana itu, pelawak Achey berkata dia dan Fad sentiasa memberi sokongan dan bantuan sewajarnya kepada balu arwah Abam. Selain kewangan, Achey memberitahu dia turut membantu mempromosikan perniagaan cempedak goreng yang diusahakan oleh Nor Hidayah di Sabak Bernam, Selangor.

"Saya masuk live Instagram dia untuk bantu perniagaannya, memang dahsyat juga perniagaan dia. Tak sedaplah tiap bulan bagi amaun (duit), dia pun buat bisnes kita bantu promosi dari jarak jauh. Nak pergi ulang-alik ke Sabak Bernam tu jauh juga... dia masih kuat berdepan ujian ini semua," katanya.

Klik untuk gambar besar

www.myartis.com / Sumber & foto: mStar, Instagram Achey Bocey, Abam Bocey & Nor Hidayah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GEGAR VAGANZA KEMBALI LAGI - NORANIZA IDRIS, YANTZEN, MUS MAY BAKAL BERSAING

14 peserta bakal bersaing dalam Gegar Vaganza musim ke-7 (GV7), iaitu vokalis kumpulan May (Mus), bekas vokalis May dan Rusty Blade, Yantzen, Cliff Umar Aju, Oja, Nomad, Noraniza Idris, Rozita Izlyn, Ayu Damit, Linda Nanuwil, Ashira, Haslinda, Indigo dan Eva.

Program hiburan realiti ini bakal bersiaran pada 11 Oktober depan dengan taglinenya ‘Mara Suara Membara’ di mana ia bakal dianjur mengikut SOP.

Untuk info, GV7 masih mengekalkan format asal penjurian yang diadili berdasarkan sistem pemarkahan 100% oleh barisan juri profesional.

Terdahulu, penyanyi Ayai Ilusi yang bersaing di GV musim pertama, Siti Nordiana (GV2), Azharina (GV3), Aishah (GV4), Noryn Aziz (GV5) serta Naqiu dan Hady Mirza (GV6) telah muncul sebagai juara.

Klik untuk gambar besar

Berdasarkan populariti hingga kini, nampaknya Siti Nordiana dan Ayai Ilusi masih di hadapan di mana mereka dilihat masih terus popular dan tidak tenggelam selepas program itu berakhir.

Berdasarkan anma-nama besar GV7 kali ini, siapakah yang anda rasa bakal dinobatkan sebagai juara? Jadi... jangan lupa temu janji anda bermula 11 Oktober nanti!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FOTO 'BOGEL' - JAA AKUI TAK TAKUT, TERINGIN TENGOK

"Saya tak takut pun sebab memang tak pernah hantar gambar bogel atau gambar tidak senonoh pada sesiapa. Malah, saya tak pernah simpan atau ambil gambar seperti itu.

"Jadi, buat apa saya nak takut," kata penyampai radio ERA iaitu Jaa Suzuran yang tidak takut dengan ugutan tersebut memandangkan dia tidak pernah melakukan perbuatan itu.

Video dan gambar bogel yang didakwa mirip selebriti tempatan kini menjadi bualan hangat netizen di laman sosial.

Antara selebriti yang pernah menjadi mangsa iaitu pelakon Syafiq Kyle, anak sulung Rozita Che Wan iaitu Ammar Effendy dan pelakon baharu Ikmal Amry.

Klik untuk gambar besar

Sebelum ini yang turut tersebar ialah gambar dipercayai milik pelakon Atikah Suhaime dan Idris Khan.

Terbaharu, sebuah akaun di laman Twitter mendedahkan giliran Jaa pula akan menerima nasib gambar bogelnya bakal dikongsi kepada orang ramai.

Malah, Jaa atau nama sebenarnya Mohammad Faizal Ahmad, 24, tidak sabar untuk melihat gambar yang dikatakan dirinya itu.

Kata Jaa, dia yakin gambar itu telah disunting atau ada pihak yang mencuba untuk menjatuhkannya dengan meletakkan kamera di dalam bilik mandinya.

"Saya lagi rasa tak sabar nak tengok gambar yang dikatakan diri saya itu. Nak tengok macam mana mereka sunting gambar tersebut. Sama ada mereka sunting atau memang ada orang letak kamera di dalam bilik mandi saya.

"Mungkin juga ada pihak yang mencuba menjatuhkan saya dengan cara seperti ini," ujarnya yang turut menasihati netizen agar tidak mudah untuk mempercayai sesuatu berita yang tidak sahih.

Menurutnya, zaman sekarang ada sahaja berita yang tidak benar dan penyebaran fitnah kini berleluasa.

"Kita semua kena ubah pemikiran. Bukan semua berita adalah benar. Zaman fitnah sudah berleluasa. Kena main peranan yang penting dan jangan mudah percaya dengan sesuatu berita yang tidak sahih," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 BULAN TINGGAL BERASINGAN - MAYA MATAHARI AKUI TIDAK SEFAHAMAN DENGAN SUAMI

Maya Matahari yang sebelum ini berdiam diri selain tidak mahu bercerita mengenai keretakan rumah tangga yang sudah dibina sejak 2009 akhirnya mengakui bahawa dia dan suaminya tidak lagi tinggal bersama sejak enam bulan lalu oleh kerana tidak ada lagi persahaman di antara mereka.

"Kedudukan rumah tangga saya memang tergantung sekarang dan belum ada jawapan yang tepat. Kami sudah tinggal berasingan sejak enam bulan lalu," ujar maya dipetik sebagai berkata.

Klik gambar untuk size besar

Semoga Maya dan juga suami berjaya menempuhi waktu sukar ini dan bertemu jalan penyelesaian positif satu hari nanti.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BILA AWAL & SCHA BERTEMU LEE MIN HO, SIAP BERBORAK LAGI BUAT RAMAI CEMBURU

"Doing my exited-fan shots with @actorleeminho @naomi @future @khaby00 @yzomandias @jbalvin for all of you (and us 😜). @boss #BeYourOwnBoss #MFW22."

Itulah tulis pelakon dan pengacara Awal Ashaari pada sebuah video yang memaparkan dia dan isterinya, Scha Alyahya bertemu depan mata dengan pelakon terkenal Korea Selatan, Lee Min Ho.

Untuk makluman, pasangan selebriti popular itu kini berada di Itali bagi memeriahkan Minggu Fesyen Milan (MFW) 2022.

Melihat pada video yang dikongsikan, turut kelihatan Scha menyapa dan berborak dengan pelakon yang popular menerusi drama 'Boys Over Flower' itu.

Klik untuk gambar besar

Awal juga sempat mengambil gambar bersama untuk diabdikan sebagai kenangan ketika menghadiri pertunjukan fesyen jenama terkenal Boss itu.

Perkongsian Awal itu mendapat pelbagai reaksi daripada netizen yang turut teruja, malah ada yang cemburu melihat pasangan itu dapat bertemu dan berbual mesra dengan Lee Min Ho.

MFW 2022 itu turut dihadiri barisan selebriti tersohor seluruh negara antaranya anggota kumpulan K-Pop Got7, Yugyeom, Luna Maya, Khaby Lame, Dr Naomi Campbell, J Balvin dan ramai lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENGALAMAN ORANG SEKELILING BUAT ZIZI TAKUT BERTUNANG, MAHU TERUS NIKAH

"Sejujurnya saya takut nak bertunang lama-lama, kalau boleh nak terus kahwin! Tak payah bertunang... sebab tengok pengalaman orang sekeliling yang banyak berdepan ujian. Ada kenalan saya yang sedang membilang hari untuk berkahwin tapi putus kerana ada hasutan-hasutan dan godaan menakutkan daripada orang sekeliling.

"Sebab itulah orang kata nak bertunang senyap-senyap sahaja, tunjuk gambar bila dah selesai semuanya. Kita faham sebagai orang dikenali semua orang nak tahu apa kita lakukan tetapi kena sedar dugaan itu sentiasa ada!" demikianlah kata penyanyi Zizi Kirana.

Zizi memberitahu dia mahu terus berkahwin tanpa perlu mengikut adat bertunang kerana bimbang dengan ujian dan dugaan yang bakal ditempuhi sepanjang tempoh berkenaan.

Menurut Zizi, 35, pengalaman rakan-rakan yang gagal dalam hubungan membuatkan dia takut untuk melalui proses pertunangan dan lebih selesa jika ikatan itu diteruskan dengan pernikahan.

Klik untuk gambar besar

Sementara itu, penyanyi lagu 'Eh' ini berkata dia sentiasa meminta pandangan ibunya mengenai jodoh supaya tidak tersalah memilih lelaki. Malah, dia turut meluahkan rasa syukur kerana keluarga tidak pernah meletakkan syarat mengenai bakal suami.

"Selalunya saya minta pandangan ibu dahulu, sesuai tak dengan lelaki ini... saya minta dia beritahu awal-awal kalau tak suka, jangan hubungan dah jauh baru nak kata tak suka. Saya juga dah beritahu ibu kalau nak buat majlis pertunangan juga, biar hanya kami sekeluarga dan kawan-kawan terdekat sahaja yang tahu, tak perlu nak heboh-heboh.

"Nasib baik ibu saya memahami dan tak pernah memaksa saya cari bakal suami... kebiasaannya kalau ada lelaki nak dekat, saya akan beritahu ibu dahulu supaya dia boleh tengok karakter lelaki itu," ujarnya.

www.myartis.com / Sumber & foto: mStar & Instagram Zizi Kirana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UQASHA DEDAH SIKAP PENIAGA SUKA GESA 'REVIEW': "MULA-MULA TU IKHLAS TERIMA TAPI JADI MACAM NI..."

"Hanya nak kongsi satu cerita ni sangat lawak. Saya dapat makanan daripada orang lain dan kita terima sebab nak hargai pemberian itu. Sebagai balasan kita akan tolong kongsi, tolong war-warkan kepada ramai orang. Kita ikhlas nak buat dan jadi lagi gembira apabila dapat kongsi rezeki tanpa disuruh.

"Tapi apabila saya lambat kongsi disebabkan ada kerja lain untuk diselesaikan, saya ditanya banyak soalan. Bila nak 'post', bila nak 'tagged' makanan itu. Secara peribadi saya rasa benda tu dah tak ikhlas. Apa yang awak bagi tu macam mengharapkan balasan daripada saya.

"Mula-mula itu ikhlas terima tapi dah jadi macam ni perasaan dah berubah," cerita pelakon Uqasha Senrose yang meluahkan rasa tidak senang hati dengan sikap segelintir peniaga yang menghantar makanan kepadanya untuk dirasai.

Menurut Uqasha, dia menerima pemberian itu dengan seikhlas hati namun perasaan berubah selepas diasak untuk segera kongsikan di platform media sosial. Sesi luahan itu dibuat menerusi Instagram Stories miliknya pada Sabtu lalu.

"Tambah pelakon drama 'Hero Seorang Cinderella' itu menyatakan dia sudah menerangkan situasi sebenar namun dimarah balik: "Bila saya dah terangkan, dia pulak yang menyalak tinggi dari saya. Dia pulak cakap saya rumit (complicated). Saya rasa tak relevan," katanya lagi.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI HAMIL 13 MINGGU - ANGKASAWAN NEGARA BAKAL TIMANG ANAK KEMBAR LAGI

"Expecting Twins again. Alhamdulillah, syukur teramat. Dr Halina is now 13 weeks pregnant with twins. I’m just thrilled, speechless and over the moon.

"It’s like DejaVu all over again. We have always wanted a big family," tulis angkasawan negara, Datuk Dr Sheikh Muszaphar Shukor, yang berkongsi berita gembira apabila isterinya Dr. Halina Mohd Yunos, kini hamil lagi anak kembar.

Difahamkan, isterinya yang kini berusia 40 tahun sedang hamil anak kembar dengan usia kandungan mencecah 13 minggu.

"But carrying twins during pregnancy is totally high risk as we have experienced that before. Double Nauseous. Double Vomiting. Double Bloating. Double Craving. Double Bleeding – which she did.

Klik untuk gambar besar

"It was tough seeing Dr Halina undergoing through her 1st trimester and still working as frontliners treating Covid patients and she truly deserve my utmost respect," tambahnya di mana proses kehamilan serta alahan menjadi cabaran buat isterinya apatah lagi sedang menjalankan tugas sebagai barisan hadapan bagi merawat pesakit Covid-19.

Untuk rekod, pasangan ini berkahwin pada 2010 dan telah dikurniakan empat cahaya mata iaitu Sophea Isabella dan Sophea Natasha serta kembar lelaki, Sheikh Adam dan Sheikh Noah.

Sumber : Dr Sheikh Muszaphar Shukor

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MOGA ALLAH BALAS..." - AISHAH KONGSI VIDEO BAPA SAUDARA DISERET PEMANDU MABUK SEJAUH 2KM

Pelakon Aishah Azman menerusi laman Instagram telah berkongsi berita sedih tentang mangsa langgar lari pemandu mabuk yang dilaporkan media pagi Isnin adalah bapa saudaranya iaitu Mohamed Zaili Mohamed. Aishah, 24, berkata buat masa kini jenazah arwah adik kepada ibunya itu masih di unit forensik dan berkemungkinan akan dikebumikan pada malam ini atau pagi, Selasa.

"Ya... pak cik saya iaitu adik kepada ibu meninggal dunia selepas dirempuh sebuah kereta yang dipercayai dipandu seorang lelaki dalam keadaan mabuk. Jenazah masih dalam unit forensik sebab ada pendarahan di bahagian kepala dan badan.

"Insya-Allah jenazah arwah akan dikebumikan malam ini atau pagi esok. Semua ahli keluarga sekarang ini masih menunggu keputusan dari pihak unit forensik. Setiap keluarga hanya boleh hantar wakil seorang menunggu di hospital," kata Aishah.

Terdahulu pemilik nama Nor Aishah Afika Azman Shah ini berkongsi video yang memperlihatkan motorsikal arwah Mohamed Zaili Mohamed diseret kereta terbabit sejauh dua kilometer di laman Instagramnya pada Isnin. Difahamkan, kejadian kira-kira 1.30 pagi di Lebuhraya Sultan Iskandar menghala ke ibu negara itu menyebabkan Mohamed Zaili Mohamed, 44, maut di tempat kejadian akibat cedera parah di kepala.

Klik untuk gambar besar

Kejadian tersebut berlaku ketika mangsa dalam perjalanan pulang selepas menghantar makanan yang dijual isterinya, maut selepas motosikal yang ditungganginya dirempuh sebuah kereta yang dipercayai dipandu lelaki mabuk.

Ketika dalam perjalanan, motosikal jenis honda EX5 yang ditunggang mangsa secara tiba-tiba telah dirempuh dari arah belakang oleh sebuah kereta (MPV) yang dipercayai dipandu oleh lelaki mabuk. Akibat rempuhan itu, mangsa tercampak ke sebelah kiri bahu jalan, manakala motosikalnya diseret sejauh kira-kira dua kilometer dari lokasi kejadian.

Suspek yang berusia 21 tahun itu memberhentikan kenderaannya di bawah jejantas Stesen Transit Aliran Ringan (LRT) Titiwangsa berdekatan dengan lokasi kejadian selepas ditahan oleh orang awam. Kes disiasat mengikut Seksyen 44(1) Akta Pengangkutan Jalan (APJ) 1987.

Dalam pada itu, menerusi Instastory Aishah berharap pihak berkuasa menjatuhkan hukuman yang setimpalnya terhadap pemandu tidak bertanggungjawab tersebut: "Aku mohon pada pihak yang berkenaan untuk menjatuhkan hukuman yang setimpal pada pemandu tak bertanggungjawab ini. Moga Allah membalas segala apa yang dilakukan pemandu mabuk ini," tulisnya.

www.myartis.com / Sumber & foto: mStar & Instagram Aishah Azman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - NOSTALGIA MANIS ALEESYA & ERRA DI TWITTER EMRAN

Tempat jatuh lagi dikenang, inikan pula tempat bermain... pepatah ini dilihat agak tepat untuk menggambarkan isi hati Engku Emran yang memuat naik foto lama bekas isterinya, Erra Fazira dan anaknya, Engku Aleesya.

"Circa 2010 Aleesya at 1+...since its the holiest day of theweek...i thod i shud share the holiest pic in my album taken in the holiestplace in the entire universe...Aleesya and her Syurga in front of the stairwayto syurga...masyaAllah," ujar Emran melalui laman Twitternya.

Klik gambar untuk size besar

Untuk info, gambar tersebut diambil ketika usia Aleesya setahun lebih iaitu pada tahun 2010.

"Im so proud of Aleesya. After fetching her frm school she asked if she can see her bestie again tday. How cud i say NO to that look?????!!!!! Bahahaha," tambah Emran lagi mengenai foto di bawah.

X'TRA - DON'T PLAY PLAY Aaaa...

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


FADZIL NAFI 'PERLI': "KAT MANA MENGAIBKAN? TAKDA AURAT, NAMA SESIAPA PUN"

"Salam Jumaat semua... Kat mana gambar ni mengaibkan orang? Takda aurat sesiapa pun dalam gambar ni. Takda nama sesiapa pun kat sini," itulah kata-kata pelakon dan penerbit Fadzil Zahari yang memberikan reaksi balasnya berhubung foto berendam yang telah disunting.

Enggan perkara tersebut dibiar berpanjangan, Fadzil menjelaskan foto tersebut bukanlah bertujuan untuk mengaibkan malah dia juga tidak menyebut nama mana-mana pihak. Respon tersebut nyata menerima reaksi pelbagai daripada netizen.

Sejak semalam, hangat diperkatakan di media sosial mengenai sebuah posting yang dimuat naik oleh Fadzil menerusi laman Instagram miliknya.

Foto yang telah disunting itu memaparkan Fadzil bersama isterinya yang juga merupakan pelakon, Yana Samsudin sedang berendam di dalam sebuah besen berisi air.

Klik untuk gambar besar

"Nak romantik di pantai takleh rentas negeri, rai sekadar mampu. Air haruman lavender bancuh sendiri," tulisnya.

Lantaran itu, foto tersebut nyata menarik perhatian ramai pihak malah ada juga yang mendakwa Fadzil seperti mahu mempersenda rakan artis, Nonny Nadirah yang sebelum ini telah mencetuskan kontroversi gara-gara foto berendamnya di Instagram.

"Kesian Nonny maybe gambar dia tu semua superimpose je. Didoakan semoga dia tabah dengan ujian dan dipermudahkan segala urusan," tulis seorang individu.

"Benda tak lawak bro. Padam la," ujar seorang pengguna Instagram. - "Kalau Nonny tengok mesti dia delete dia punya IG," respon seorang individu.

Sejak akhir-akhir ini, nama penyanyi dan pelakon Nonny Nadirah sering kali menjadi perhatian selepas beberapa foto seksi yang melibatkan bekas bintang Akedemi Fantasia musim ke-5 (AF5) ini tular di media sosial.

Bagaimanapun, sehingga kini masih tiada lagi penjelasan yang dibuat oleh mana-mana pihak berhubung isu perubahan drastik itu. Malah, rakan-rakan artis juga turut menzahirkan rasa khuatir selain turut berharap agar Nonny berada dalam keadaan yang baik.

www.myartis.com / Sumber & foto: Media Hiburan & Instagram Fadzil Zahari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAWAK SINDIRAN BOBOI - NORA DANISH RASA TERSINGGUNG

Persembahan kumpulan 'Boboi' yang membuat lawak sindiran dalam Maharaja Lawak Mega (MLM) terbitan Astro membuat Juri tetapnya Nora Danish 'terasa hati'. Semuanya gara-gara Boboi yang bersungguh mahu mereka 'disingkirkan' awal kerana mungkin merasa pelawak 'Otai' dianaktirikan.

"Ketika Boboi membuat persembahan tersebut, saya serta barisan juri lain terkejut dan wajah kami masing-masing terus berubah.

"Jujurnya saya tersinggung dengan Boboi. Saya serta juri-juri lain sayangkan mereka tetapi rasanya mereka tidak patut membuat lawak menyindir sedemikian," ujar Nora dipetik sebagai berkata.

Selain lawak menyindir, Boboi yang dianggotai oleh Afdlin Shauki dan Harun Salim Bachik juga didakwa seolah-olah merendahkan fungsi juri Maharaja lawak Mega. Mereka (juri) terdiri daripada Nora Danish, Datuk Yusof Haslam, Luna Maya (Indonesia) dan Syed Haikal (Singapore).

"Boboi tidak sepatutnya mempersoalkan kredibiliti juri yang tidak mempunyai pengalaman berlawak tetapi dilantik mengadili acara itu. Para peserta perlu faham bahawa pihak Astro memilih juri MLM untuk memberi komen berdasarkan sisi pandangan mata mereka sebagai seorang penonton.

"Saya juga faham, para peserta memerlukan juri profesional agar kritikan yang diberi dapat memperbaiki lagi mutu persembahan pada episod seterusnya," ujarnya.

"Saya rasa, pihak Astro perlu menerangkan kepada para peserta MLM sebab-sebab kami dipilih. Mungkin ada sesetengah pihak yang tidak berapa jelas. Jujurnya, saya sayangkan Afdlin dan Harun kerana mereka adalah 'otai' dalam industri ini.

"Cuma kalau boleh janganlah membuat lawak menyindir kami sebegitu," tambah Nora.

Bagaimanapun, Afdlin yang dihubungi media menjelaskan, juri seperti Nora tidak sepatutnya berasa hati dengan persembahan mereka kerana sindiran tersebut hanya lawak semata.

"Menjadi perkara normal dalam bidang lawak apabila seseorang pelawak itu menyindir dalam persembahan mereka. Bagi pelawak, mereka faham dengan situasi tersebut.

"Kenapa mereka (juri) tidak anggap persembahan itu hanyalah komedi semata-mata?" soalnya seolah 'memulang paku buah keras'.

Nampaknya, drama lama berulang kembali ketika Boboi dikatakan tidak puas hati dengan Chef Wan dalam MLM 2011 lalu. Heh.


KINI SEMAKIN BAIK - ARDELL ARYANA BELUM SEDIA KONGSI

Enggan menambah beban apabila diminta memberi komen mengenai keadaan dan penyakit dihidapi, pelakon Ardell Aryana berkata, buat masa ini dia tidak mahu memberikan sebarang komen atau fikir mengenai tahap kesihatannya kerana dinasihatkan untuk tidak banyak berfikir.

"Saya kini mengalami fasa anxiety (gangguan kebimbangan) dan depresi yang agak teruk. Jadi sekarang ini saya cuba menepis semuanya dengan perlahan-lahan.

"Saya belum sedia nak kongsi mengenai penyakit dihidapi sebab tak nak orang luar menyebut mengenai penyakit saya nanti. Ia akan buat saya bertambah sedih.

"Bagi saya, bila isu ini keluar rata-rata netizen akan anggap orang yang sakit kena terlantar. Tak boleh nak buat aktiviti macam orang sihat," katanya.

Klik untuk gambar besar

Menurut Ardell, dia kini dalam tempoh untuk melawan penyakit dihidapi, namun bersyukur keadaannya bertambah baik berbanding sebelum ini.

"Alhamdulillah saya lebih baik dari sebelum ini. Cuma ada masanya sakit. Saya minta maaf kerana tidak dapat berkongsi banyak benda mengenai personal (hal peribadi).

"Saya takut dalam pada yang mendoakan, ada yang lemparkan kata-kata tidak menjaga sensitiviti saya dan keluarga. Jadi selepas berbincang dengan keluarga, sebaiknya saya tidak keluarkan sebarang kenyataan," tuturnya yang sebelum ini dikatakan sedang menghidap kanser tahap tiga.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKUI ITU ALAT UJIAN KEHAMILAN - INTAN SALLEH AKAN KONGSI BILA DAH BERJUMPA DOKTOR

Selepas kelihatan alat ujian kehamilan di atas meja sewaktu menyambut ulang tahun kelahiran suaminya, Aizam Yahya di restoran mewah di sini, baru-baru ini, usahawan selebriti, Intan Saleh, 37, dikatakan hamil dan bakal menimang cahaya mata ketiganya.

Menerusi hantaran video berdurasi hampir dua minit itu, menunjukkan suaminya meniup kek ulang tahun kelahiran kemudian disusuli membuka hadiah yang berupa alat ujian kehamilan.

"Benar itu adalah alat ujian kehamilan, cuma saya belum berjumpa doktor bagi mengesahkan sama ada saya benar-benar berbadan dua. Selepas dapat kepastian nanti, pasti saya akan kongsi kepada semua.

"Saya merancang untuk berjumpa doktor bagi mendapatkan kepastian pada minggu hadapan. Sekiranya hamil, pasti saya akan berkongsi kepada semua, cuma buat masa ini masih samar lagi.

Klik untuk gambar besar

"Malah, saya juga tidak pasti usia kandungan sekiranya benar hamil. Ramai juga yang menegur mengatakan pipi saya semakin berisi dan sebagainya. Mungkin juga kerana makan banyak kerana sekarang sudah ada peneman. Terima kasih di atas perhatian semua. Doakan yang baik-baik buat saya dan keluarga," jelasnya yang dipetik sebagai berkata kepada Harian Metro.

Terdahulu, menerusi ruangan Instagram Story, seorang kenalan berkongsi berita kehamilan itu dengan menulis 'baby bonda coming soon' yang turut diulang siar oleh Intan. Sementara itu di ruangan komen video itu, Intan dihujani dengan ucapan tahniah.

Untuk makluman, Intan mendirikan rumah tangga dengan Aizam pada 20 Disember tahun lalu. Intan mempunyai dua orang cahaya mata lelaki, Arish Muqri, 8, dan Ariq Muqri, 6, hasil perkahwinannya dengan bekas suami, pemuzik Ude atau nama sebenar, Muhammad Radzi Abdul Wahid sebelum sah bercerai pada 2018.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHUK TARIK DIRI DARI MLM 2021 - KUMPULAN TOBAT KINI BERDUA

Ketika sedang seronok bergelak ketawa menonton minggu kedua Maharaja Lawak Mega (MLM) 2021, kelihatan kumpulan Tobat hanya berdua sahaja apabila ahlinya yang lain iaitu pelawak Shuk Sahar tiada bersama.

Enggan terus menjadi tanda tanya, pengacara MLM 2021, Datuk AC Mizal telah mengumumkan mengenai penarikan diri Shuk secara tiba-tiba. Ahli kumpulan Tobat, Bell dan Ropie terpaksa akur dengan keputusan Shuk. Sebelum ini, Yassin menarik diri daripada MLM 2021 dan meninggalkan kumpulan Ori atas sebab peribadi.

Persoalannya, adakah penarikan diri Shuk atau nama sebenarnya Mohammad Shukri Mohamed Sahar, 35, ini ada kaitan dengan isu pelakon Fauzi Nawawi yang sebelum ini dikecam dek kerana berkongsi pengalaman melakonkan adegan 'panas' membabitkan Raja Farah menerusi filem 'Anak Halal'?.

Klik untuk gambar besar

Ini kerana selain Fauzi, Shuk juga turut dikecam disebabkan netizen mendakwa dia menjadi punca pelakon itu tampil berkongsi babak 'panas' yang dilakonkannya. Pertanyaan Shuk yang meminta Fauzi memperincikan babak 'panas' tersebut menimbulkan kemarahan netizen yang kini tidak mahu lagi menyokong karier pelawak itu.

Susulan itu, Shuk tampil memohon maaf kepada semua pihak dan turut berjanji akan lebih berhati-hati dalam setiap percakapan di masa akan datang. Dalam pada itu, Shuk memilih untuk mengunci mulut bagi mengelakkan perkara berkenaan berpanjangan dan tidak berniat melarikan diri daripada masalah itu, sebaliknya enggan tersalah cakap yang hanya mengeruhkan keadaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NABIL MAHIR BERSYUKUR NEGATIF COVID-19: "LEGA... TAKUT MEREBAK DEKAT KELUARGA"

Pengacara Nabil Mahir yang mengalami sakit tekak, batuk dan selesema sejak enam hari lalu itu tidak bertangguh menjalani ujian saringan COVID-19 bagi memastikan dirinya bebas wabak itu. Menerima laporan ujian yang diambil kelmarin, Nabil, 32, bersyukur keputusan diperoleh negatif.

"Saya selesema dan batuk sejak enam hari lalu. Saya jadi lebih risau apabila sesak nafas, dua hari lalu. Saya panik apabila sesak nafas dalam tempoh yang agak lama... Tiba-tiba sahaja. Saya ada asma tetapi serangan kerap ketika bersekolah dahulu. Tidak mungkinlah selepas sekian lama, asma kembali menyerang.

"Itu yang membuatkan saya risau dan melakukan ujian saringan COVID-19 di sebuah pusat perubatan di Damansara, Petaling Jaya, kelmarin. Alhamdulillah, keputusannya negatif. Saya lega tidak dijangkiti COVID-19 biarpun saya menunjukkan simptom jangkitan virus itu," katanya.

Klik untuk gambar besar

Nabil juga mengakui demam, namun tidak berterusan selepas mengambil ubat. Nabil berkata, dia tidak keluar rumah sejak Perintah Kawalan Pergerakan (PKP) dilaksanakan pada 18 Mac lalu: "Saya tidak keluar rumah. Tetapi apabila tidak sihat, saya jadi takut apabila sakit tekak, selesema dan demam. Malah, saya hilang deria bau, saya tidak boleh bau apa-apa sejak beberapa hari lalu," jelasnya.

Biarpun keputusan ujian saringan diterima negatif, Nabil berkata, dia tetap menjauhkan diri daripada keluarga: "Saya teruskan kuarantin. Paling dirisaukan adalah keselamatan keluarga, saya tak mahu ia menjadi punca keluarga jatuh sakit. Biarpun bukan COVID-19, saya bimbang mungkin ada sakit lain yang boleh membuatkan keluarga terkena jangkitan," ujarnya.

Berkongsi rasa syukurnya di laman Instagram, kekasih kepada penyanyi Ayda Jebat itu turut berterima kasih atas doa yang dilayangkan peminat. Nabil turut mengingatkan orang ramai agar sentiasa mematuhi arahan pihak berkuasa agar keadaan kembali pulih seperti sediakala: "Alhamdulillah dah dapat result and its a Negative. Rasa lega sebab takut sangat jadi punca merebak dekat keluarga.

"Terima kasih semua atas doa dan support korang 💚 Walau apa pun, Nabil hairan kenapa masih rasa ketat di dada. Alangkah boleh kembali ke masa ambik gambar ni. Bole keluar. Tak risau penyakit apa-apa. Insy'Allah kita semua akan bertemu masa ini lagi. Kalau semua tak keluar langsung, cepatlah kita boleh selesaikan masalah yang kita alami.

"Dapat asingkan diri. Dapat detect yang terkena untuk rawatan. Moga kita semua sedar diri dan bantu front liners untuk selesaikan masalah ini dengan #DudukRumah. Senang je. Mereka yang berjihad untuk kita. Tolonglah sama-sama kita put a stop to this pendamic. Take care. 💚 #KamiCare," tulisnya.

Terdahulu, Nabil berkongsi keadaannya melalui ujian saringan Covid-19 melalui prosedur nasal swab. Nabil mengalami simptom sakit tekak dan sesak nafas selepas Subuh selama empat hari sebelum itu. Situasi itu membuatkannya paranoid dan berkemungkinan berpunca daripada barangan atau makanan yang dihantar kepadanya.

www.myartis.com / Sumber & foto: Berita Harian, Astro Gempak & Instagram Nabil Mahir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA MAN RAJA LAWAK KINI MAKIN KURUS: "TAK PERLU POTONG USUS..."

Jika anda mengikuti perkembangan Man Raja Lawak, pasti tahu pelawak tersebut kini dilihat kian susut dan nyata telah mencuri perhatian ramai pihak di media sosial. Meski ada yang memuji, namun ada juga yang membuat pelbagai spekulasi berhubung perubahan fizkikal bintang berusia 44 tahun itu.

Bukan itu sahaja, malah gigi Man atau nama penuhnya, Abd Rahman Kassim juga sudah cantik tersusun. Badan Man kini turun daripada 94 kilogram kepada 74 kilogram secara konsiten dengan bantuan produk minuman kesihatan, Bodycurv. Selain itu, dia turut mengamalkan rutin sihat lain seperti berjalan kaki di kawasan rumah.

Ditanya apakah Man terlalu 'berfantasi' dengan dirinya apabila menjadi bahan gurau apabila menyamakan dirinya dengan beberapa selebriti popular sebelum ini, juara Maharaja Lawak Mega 2019 itu enggan mempedulikannya.

"Bagi diri ini senang, saya anggap perihal menyamakan atau saya sendiri 'feeling' seperti Remy contohnya sebagai satu motivasi diri. Ia seperti doa yang baik. Kalau saya sendiri yang tak angkat diri, siapa lagi?

Klik untuk gambar besar

"Saya cuba alih rasa negatif sebegitu dengan anggap mereka yang menafikan persamaan saya dengan Remy dan Syamel itu sebagai dengki. Apabila tengok cermin memang nampak seiras kot. Kadang kadang kelihatan macam Ben Amir pun ada. Tak ketinggalan macam Datuk Rosyam Nor dan Fattah Amin pun adalah sikit.

"Dalam hal ini juga saya tak suka layan kecaman atau anggap diri ini perasan. Kalau layan juga, saya merendahkan semangat diri. Apa saya dapat pun. Lebih baik 'feeling' kerana ia percuma. Yang tak suka itu boleh pergi main jauh," katanya optimis.

Sekitar April lalu, dalam tempoh usahanya untuk kembali menurunkan berat badan, ada klinik gigi yang bermurah hati menaja Man membuat rawatan.

"Alang-alang nak menurunkan berat badan lagi kali ini, kenapa tidak saya terima juga tawaran klinik gigi itu. Hasrat nak betulkan gigi sudah ada lama, tapi saja nak tunggu orang 'sponsor'.

"Tak sangka murah rezeki saya ada juga yang nak 'sponsor'. Alhamdulilah gigi saya yang 'bersepah' selama ini sudah tersusun cantik. Barulah seiring dengan berat badan semasa dan rambut yang dipotong," ujarnya.

Sementara itu, Man dalam masa sama memberitahu dia sengaja kembali menambahkan berat badan tahun ini kerana ingin membuktikan keberkesanan Bodycurv yang diambilnya sejak dua tahun lalu. Menurut Man lagi, produk berkenaan yang mempunyai dua perisa iaitu coklat (CocoCurv) dan kopi (CafeaCurv) diakui selamat digunakan.

"Niat saya sebenarnya nak mendidik dalam konteks hal menurunkan berat badan ini. Tak perlu nak kurus sampai kena potong usus. Saya bukan menentang mereka yang nak memotong usus. Kalau ada duit atau ada tajaan, silakan.

"Cuma kadang saya sendiri rasa kecewa apabila ada yang buat pembedahan tapi alih alih keluarkan produk kuruskan badan. Macam 'trend' pula. Tak apalah janji mereka 'bahagia'. Pada akhirnya pilihan di tangan masing masing.

"Setahun juga saya menggemokkan diri dengan 'enjoy' makan tak ingat dunia. Apabila berjaya kurang berat badan ini, pelbagai penyakit seperti kencing manis juga boleh elak. Rimas juga ada kata produk seperti Bodycurv tak menjadi. Tapi saya berjaya buktikan sebaliknya.

"Sebelum ini saya berjaya menurunkan berat badan dengan produk berkenaan tanpa bersenam. Kali ini saya nak buktikan dengan minum produk berkenaan dan ditambah bersenam pun lagi pantas berat badan menurun. Pilihan nak kurus di tangan anda. Nak kurus tanpa senaman atau bersenam pun boleh dan diyakini dengan Bodycurv.

"Saya juga menggandakan usaha bersenam dengan berjalan kaki. Kalau rasa tak puas berjalan kaki secara laju dalam satu sekali sehari, saya buat pagi dan malam. Perut pun sudah tak boroi," jelasnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADIK IPAR DITAHAN - ERMA FATIMA TURUT RASA TERKESAN

Semua sedia maklum bahawa suami kepada Datin Paduka Umie Aida iaitu Datuk Paduka Khairuddin Abu Hassan telah ditahan bagi membantu siasatan mengikut Seksyen 124C Kanun Keseksaan iaitu cubaan untuk melakukan aktiviti yang memudaratkan demokrasi berparlimen.

Suami Umie Aida yang juga merupakan mantan Naib Ketua UMNO Bahagian Batu Kawan ditahan oleh sepasukan polis yang datang ke rumah mereka malam kelmarin.

Berita itu disahkan sendiri oleh Umie menerusi kapsyen dan sekeping foto yang menampakan suaminya sedang tersenyum di kawasan rumahnya ketika ditahan.

Klik gambar untuk size besar

Sementara itu, kakaknya Erma Fatima seolah-olah juga turut terkesan dengan apa yang berlaku ke atas suami adiknya itu.

Erma menerusi akaun Instagram miliknya juga memuat naik foto adik iparnya iaitu gambar yang sama yang dimuat naik Umie dengan kapsyen berikut:

"Senyumlah... kerana tiada kuasa yang lebih berkuasa dari mu Ya Allah"

Apakah maksud disebalik kata-kata Erma Fatima itu? Hanya mereka sahaja tahu dan memahami apa yang berlaku.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KONGSI FOTO SELFIE BERSAMA BAKAL SUAMI - MAS IDAYU AKAN MAKLUM TARIKH NIKAH SELEPAS RAYA

"Jawapan dari Doa2 ku. Tq sayang...... @sufianisapws ❤❤❤," tulis penyanyi Mas Idayu pada sebuah video yang memaparkan foto selfie dia bersama bakal suaminya, penerbit eksekutif TV3, Sufian Isa.

Dalam pada itu, mengulas mengenai persiapan terkini majlis kahwinnya, Mas Idayu memberitahu dia sudah mempunyai tarikh nikah cuma akan dimaklumkan selepas hari raya nanti.

"Tarikh semua sudah ada, cuma saya akan kongsi selepas raya, InsyaAllah," jelasnya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA 'QUEEN CONTROL' - HARITH ISKANDAR SUSUT 20 KILOGRAM

Gara-gara kena 'queen control', akhirnya perut buncit pelawak dan pengacara Harith Iskander, 50, makin susut dan berat badannya turuN 20 kilogram.

Ini kerana, dia terpaksa mengikat perut dan menahan nafsu makan demi menjaga kesihatan tubuhnya yang suatu ketika dahulu boleh dikategorikan obes.

Terima kasih pada program diet yang diatur oleh isterinya, Dr. Jezamine Lim beberapa tahun dahulu hingga membuahkan hasil walaupun pada awalnya begitu sukar untuk 'diikut'. Hanya ketegasan isterinya sahaja yang berjaya membuat Harith 'tunduk' mematuhi diet yang disediakan. Heh.

Bagaimanapun, dalam mematuhi jadual diet tersebut, Harith dan Jezamine masing-masing bersetuju bahawa musim perayaan terutama sambutan Aidilfitri merupakan masa terbaik untuk ‘ponteng diet’.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

"Sebab itulah, sejak beberapa tahun kebelakangan ini seronoknya lain macam tidak sama seperti sebelum berkahwin. Masakan tidak, masing-masing bersemangat untuk memanfaatkan tiga hari kebebasan itu secukup-cukupnya.

"Semasa raya sahajalah saya boleh makan macam-macam selagi boleh masuk ke perut. Bermula di pagi raya, sampailah ke lewat malam, selagi ada makanan dihidangkan, saya akan makan.

"Isteri saya pun sama. Walaupun dia yang mengendalikan program diet ini, kami sama-sama mengamalkan pemakanan sihat. Jarang sekali kami makan nasi putih, sebaliknya diganti dengan sumber karbohidrat yang lain. Itulah rejim diet kami sejak enam tahun lalu," ujar Harith dipetik sebagai berkata kepada Utusan.

Foto: Harith IG - www.myartis.com

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"ORANG TAK NAMPAK KAMI STRUGGLE..." - LAN SOLO BUKA KEDAI RUNCIT

"Mungkin ramai yang nampak kehidupan kami selesa... bercuti sana-sini dengan anak-anak macam bukan orang susah. Mereka pertikaikan dari mana kami dapat duit banyak-banyak. Kami tak ada la tunjuk yang kami ni kaya raya di laman sosial. Kami bersederhana sahaja sebenarnya.

"Orang ingat kami berjalan sana-sini beli itu beli ini, kami duduk goyang kaki agaknya. Selain bernyanyi saya juga berniaga, kadang-kadang orang tak faham benda-benda macam tu. Orang nampak yang indah-indah, orang tak nampak kami struggle daripada bawah," demikian kata penyanyi Lan Solo.

Menjalani kehidupan yang agak selesa selepas memulakan perniagaan runcit iaitu Solo Borneo Mart, Lan mengakui tidak terlepas daripada tanggapan negatif segelintir pihak. Lan atau nama sebenarnya Mohamed Razlan Yusof, 35, berkata, dia sedar terdapat pihak yang menganggap rezeki dan kemewahan dikecapi hari ini datang secara mudah.

Klik untuk gambar besar

Lan bersama isterinya Nur Sheila Hassim memulakan perniagaan bekalan barangan kering dan basah dari Borneo iaitu Sabah, Sarawak dan Brunei sejak lapan bulan lalu. Ceritanya, dia dan Sheila memulakan perniagaan secara kecil-kecilan selepas penyanyi itu sering mendapat kiriman barangan basah setiap kali membuat persembahan di Sabah dan Sarawak.

"Saya selalu ulang alik dari Sabah dan Sarawak untuk mengadakan persembahan. Jadi, ramai kenalan selalu kirim makanan dari sana. Ini memang makanan yang orang kata rare la, makanan legend keluarga Borneo.

"Bila banyak kiriman, saya dan isteri terfikir untuk buka kedai yang membekalkan makanan Borneo. Dari situ, kami terdetik untuk mulakan perniagaan kecil-kecilan dahulu. Kami ugrade sikit-sikit sampailah sekarang kami dah ada kedai," ujarnya.

Bercerita tentang pengorbanan yang terpaksa dilalui pada awal perniagaan ini, Lan berkata banyak masa mereka bersama anak-anak terbuang kerana terlalu sibuk menguruskan bekalan barangan runcit. Tambahnya, dia juga perlu bijak menguruskan masa antara kerjaya seni, perniagaan runcit serta keluarga dan teman-teman rapat.

"Memang banyak yang terpaksa kami korbankan sepanjang proses nak menjayakan perniagaan ni terutamanya masa dengan anak-anak... masa kami sendiri. Kadang-kadang isteri sibuk dengan kerja dia, saya pun sibuk dengan kerja saya... itu yang kami perlu buat di peringkat awal.

"Kadang-kadang kalau nak berjumpa dengan kawan-kawan pun kami akan berjumpa berdekatan dengan kedai saya sebab nak menguruskan kedai runcit ini memerlukan fokus yang lebih," tutur Lan yang merupakan bekas peserta Gegar Vaganza musim keempat (GV4) itu.

www.myartis.com / Sumber & foto: mStar & Instagram Lan Solo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - IBU SYAMSUL YUSOF 'SHOPPING' SAKAN PERSIAPAN KAHWIN

Nampaknya bukan main sibuk Puan Patimah Ismail kita ni membuat persiapan untuk perkahwinan anaknya Syamsul Yusof. Lihat la tu, sampai berbondong barangan mereka borong di kedai barangan perkahwinan di Jalan Tuanku Abdul Rahman.

"Beli belah Majlis kahwin anak," kata Patimah yang turut ditemani pembantu untuk membawa barangan tersebut.

Jom tengok!

Klik gambar untuk size besar

Gambar terkini Puteri Sarah tanpa makeup

Gambar terkini Syamsul

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


BILA ABBY ABADI BERDAKWAH

Adat dunia... ada yang suka dan ada juga yang tidak suka dengan kita. Tambah-tambah apabila kita memberi nasihat atau ingatan ke arah kebaikan kepada segelintir pihak yang sudah 'hitam' hatinya.

Begitu jugalah halnya dengan Abby Abadi yang sudah kembali ke pangkal jalan dan kini lebih senang berdakwah daripada berlakon atau menyanyi semula. Namun bukan semua pihak menyenanginya... ada yang membidas, mengutuk dan mempersendakannya dengan pelbagai maki hamun.

Malah bagai menyiram minyak ke dalam api, video kenyataan Abby yang menyifatkan rezeki yang diperolehi segelintir artis kita sebagai haram dan tidak mengikut syariat, bagai menambahkan rasa benci. Bagi mereka yang terasa 'pedas', Abby disifatkan oleh mereka sebagai manusia tidak berilmu yang sengaja mencari publisiti murahan!

"Haram rezeki kepada pelakon yang berlakon tanpa mengikut syariat Islam. Saya kongsikan tetapi tidak ada siapa yang peduli. Boleh tengok sendiri dengan apa ada dalam TV," begitulah ujar Abby dipetik sebagai berkata.

Kesimpulannya, Abby mungkin merasa tanggungjawab untuk berdakwah kepada rakan artis terbeban dipundaknya setelah dia diberi hidayah. Dan sebagai umat Islam, kita harus bersangka baik sekiranya ia untuk kebaikan dan bukannya 'berpaling' sambil memperlekehkan kredibiliti seseorang itu.

Tugas dakwah sebenarnya bukan hanya dipikul oleh alim ulama, ustaz dan orang yang pandai agama sahaja, tetapi ia harus disampaikan oleh semua umat Islam. Namun jika kita tidak suka atau tidak mahu mendengarnya, cukuplah dengan hanya menutup telinga dan bukan mengata, menyindir atau mengutuk untuk menambah dosa. Allahualam!

Video yang menimbulkan kontroversi, bukan bagi segelintir penonton sahaja,
malah bagi segelintir para ulama dan pembikin video ini sendiri...


KERETA VELLFIRE KENA CURI - CHE TA BUAT LAPORAN POLIS

Malang tak berbau!

Demikian yang menimpa pelakon dan pengacara popular, Rozita Che Wan apabila kenderaan miliknya jenis 'Toyota Vellfire' warna hitam dengan no pendaftaran 'WWQ 93' telah dicuri awal pagi tadi di kediamannya di USJ Subang.

Berita kehilangan kenderaan yang diletakkan di tempat letak kereta Che Ta itu disahkan oleh pengurus beliau, Afeeq Abdul Wahab.

Pengurusnya, Afiq memberitahu, Che Ta menyedari kejadian berkenaan apabila dia hendak keluar dari rumahnya hari ini.

"Che Ta dan Zain tidak dapat dihubungi buat masa ini kerana sibuk menguruskan hal kecurian itu. Laporan kepada pihak pengurusan pangsapuri dibuat kerana kenderaan itu hilang di dalam kawasan tempat tinggal mereka.

"Kereta Vellfire berwarna hitam dengan nombor pendaftaran WWQ93 itu diparkir sejak malam tadi di kawasan kediaman mereka di USJ Subang dan pagi tadi ketika hendak keluar kereta berkenaan disedari hilang.

"Kedua-duanya menyedari kehilangan kereta Vellfire itu kira-kira jam 10 pagi tadi selepas mendapati ia tiada di tempat letak kereta yang dikhaskan buat mereka.

"Saya difahamkan laporan polis akan dilakukan sebaik urusan dengan pihak pengurusan pangsapuri selesai. Kami berharap saksi atau sesiapa yang mengetahui dalang di sebalik kejadian ini dapat tampil," jelasnya.

Menurut Afiq lagi, kereta itu dipandu dan diletakkan sendiri oleh suami Che Ta, Zain Saidin selepas pulang dari menghadiri sidang media satu acara semalam.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Kebetulan semalam Zain yang memandu kenderaan itu. Jadi memang pasti ia diletakkan di kawasan yang betul.

"Saya tidak boleh cakap apa punca atau perilaku jenayah. Sebab mereka sekarang masih berada di pejabat pengurusan kediaman," ujarnya dipetik sebagai berkata.

Sementara itu, Afeef turut meminta mereka yang ternampak kenderaan bernombor pendaftaran WWQ 93 itu boleh menghubungi 012-6160949.

"Dia minta agar orang ramai dapat viralkan perkara ini dan bantu mencari kereta berkenaan," katanya.

Kereta berkenaan yang dianggarkan berharga lebih RM200,000 itu sudah digunakan Che Ta sejak 3 tahun lalu.

Sumber: Berita Harian, mStar & Harian Metro
Foto: Che Ta IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PENYANYI LAGENDA S.M. SALIM TENAT, TIADA HARAPAN

Penyanyi legenda Tan Sri SM Salim, 88, yang sebelum ini dalam keadaan kritikal akibat sakit tua, dikatakan sudah tenat dan tidak mempunyai harapan lagi.

"Petang tadi, saya dimaklumkan keadaannya sudah tenat dan sudah tiada harapan," demikian kata Jamal Abdillah yang menziarahi lagenda itu di kediamannya di Hulu Kelang.

Terdahulu, anak sulung S.M. Salim, Siti Noraishah, 60, berkata bapanya berada dalam keadaan kritikal sejak Rabu dan diletakkan pada mesin pernafasan.

"Selepas diletakkan pada alat bantuan pernafasan tersebut, bapa saya boleh bernafas seperti biasa, tetapi sejak pukul 8 pagi, beliau sekali lagi menunjukkan tanda-tanda kritikal.

"Kini, ramai saudara-mara dan rakan-rakan telah datang untuk melawat beliau dan membaca Yassin," ujarnya dipetik sebagai berkata.

"Semua ahli keluarga kini menyerahkan nasibnya pada Allah SWT," tambahnya.

Untuk info, S.M Salim atau nama sebenarnya, Sheikh Salim Sheikh Muhammad Al Mahros memulakan kerjayanya sebagai penyanyi lagu-lagu tradisional Melayu pada tahun 1957.

Beliau menjadi lumpuh kerana gangguan saraf dan telah berkerusi roda sejak 17 tahun yang lalu.

Marilah sama-sama kita sedekahkan doa buat lagenda ini agar Allah permudahkan apa yang sedang dilaluinya.

Sumber/photo: UM & Bernama

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PENYAKIT DIKETAHUI: "MOHON JANGAN AMBIL GAMBAR" - ISTERI MUS MAY

Selepas beberapa ujian dilakukan, akhirnya penyakit vokalis kumpulan May, Mus atau nama sebenarnya Mustaffa Din, 49, diketahui.

Mus berada dalam keadaan stabil selepas dipindahkan dari Hospital Kuala Lumpur ke Unit Rawatan Rapi (ICU), Hospital Ampang pada petang Rabu.

Sepupu Mus iaitu Kay Hashim berkata, doktor mengesahkan Mus mengalami antibodi badan yang lemah dan kekurangan enzim dalam darah sehingga menyebabkan dia menjadi terlalu lemah.

Tambahnya, penyanyi itu perlu menjalani rawatan plasma exchange bagi meningkatkan sel darah merah dalam badan.

"Pakar sudah melakukan beberapa ujian darah dan disahkan Mus negatif denggi atau leptospirosis (kencing tikus). Sebaliknya kekurangan enzim dalam darah yang mungkin berpunca daripada keturunan.

"Pihak hospital memberikan rawatan plasma exchange agar Mus dapat pulih sepenuhnya. Alhamdulillah, platlet darahnya juga sudah naik dari 8 ke 15," katanya.

Kay bercakap bagi pihak Mus selepas isteri penyanyi itu, Suraya Bahari tidak dapat menjawab soalan wartawan kerana agak keletihan.

Klik untuk gambar besar

Mus dimasukkan ke Unit Rawatan Rapi (ICU) Hospital Kuala Lumpur (HKL) pada Isnin selepas mengalami demam panas. Penyanyi tersebut diletakkan dalam keadaan koma bagi membolehkannya berehat.

Dia bagaimanapun berada dalam keadaan stabil selepas dipindahkan dari Hospital Kuala Lumpur ke Unit Rawatan Rapi (ICU), Hospital Ampang pada petang Rabu.

Dalam pada itu, Kay berkata, biarpun masih belum sedar, Mus sudah mampu memberi tindak balas positif.

"Nampak keadaannya lebih baik dari semalam tapi masih belum sedar, cuma jika kita panggil dia akan bagi tindak balas dengan buka mata.

"Namun, doktor kata, dia masih terlalu lemah dan tidak boleh berinteraksi lagi buat masa ini," ujarnya.

Sementara itu, Suraya menerusi status Facebook miliknya meminta agar orang ramai yang datang melawat tidak mengambil gambar suaminya dalam keadaan terlantar itu.

"Saya ucapkan terima kasih kepada peminat yang mendoakan Mus, namun saya mohon jangan ambil gambar dia di ICU kerana saya sendiri pun tidak tergamak nak ambil gambar suami saya sendiri, harap semua faham," tulisnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


ISU TAYANG KERETA MEWAH - SHUIB NAFI MENUNJUK TAPI KONGSI MINAT

"Bukan niat saya menunjuk-nunjuk, tapi berkongsi apa yang memang saya suka. Kalau ada yang tidak suka atau tak selesa, jangan follow saja saya. Saya minat dan apabila minat saya berusaha serta bekerja keras. Apa yang saya buat adalah untuk memotivasi diri saya," kata pelawak dan penyampai radio Hot FM, Shuib Sepahtu.

Jika anda pengikut Instagram suami kepada penyanyi Siti Sarah Raissuddin, pasti dapat lihat beberapa gambarnya bersama kereta mewah. Bagaimanapun, tindakannya itu mengundang rasa tidak senang apabila ada yang menempelak selebriti itu yang disifatkan riak dan suka menunjuk.

Malah, ada yang tidak selesa dan berasakan Shuib bagaikan terikut-ikut sesetengah pihak yang sengaja mahu menayang kemewahan mereka di laman sosial. Dia ketika hubungi berkata, niatnya hanya mahu berkongsi minatnya terhadap kereta berkenaan.

Klik untuk gambar besar

Media sebelum ini pernah menebak dirinya sebagai jutawan, namun Shuib merendah diri dan menafikan perkara itu. Hakikatnya deretan koleksi kereta mewah yang dipaparkan dalam muat naik di platform laman sosialnya, dia memang berada pada tahap yang sangat selesa.

Antara gambar yang bertebaran di laman sosial ialah Shuib bersama koleksi kereta mewah seperti Mc laren 650s, Porsche GT4, Camaro Chevrolet, Mustang dan Dodge Challenger SRT. Carian di laman web menunjukkan harga kereta berkenaan mencecah lebih jutaan ringgit mengikut pasaran.

Setiap perkongsi muatnaik kereta itu turut mendapat reaksi rakan artis yang rapat dengannya seperti Nabil Ahmad dan Zizan Razak. Perkongsian itu juga mendapat lebih 200 ribu tontonan dan hampir 100 ribu tanda suka.

www.myartis.com / Sumber: Media Hiburan & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"FOKUS BELAJAR DAHULU & SAYA BERUSAHA PERBAIKI DIRI LAGI" - RADHI OAG AKUI BERCINTA DENGAN PELAJAR USIA 21 TAHUN

"Kalau boleh saya tak nak kongsi sangat, tapi biarlah yang ketiga ini jadi yang terakhir. Kalau dah tiba masanya nanti barulah saya akan kongsikan kepada semua. Dia memang 'sempoi', tak ada media sosial dan saya memang nak cari yang macam itu. Ini semua adalah perancangan sahaja untuk fasa seterusnya.

"Apa yang boleh saya katakan dia kenal diri saya 'A to Z'. Cara pergaulan dan percakapannya, dia tahu apa yang boleh dan tidak boleh. Namun, ingin saya tekankan yang ini semua adalah perancangan. Paling penting dia kena fokus belajar dahulu dan saya boleh berusaha untuk perbaiki diri lagi."

Itulah kata penyanyi yang juga vokalis kumpulan OAG, Radhi yang mengakui sedang menjalinkan hubungan cinta dengan seorang wanita muda berusia 21 tahun.

Jelas Radhi atau nama sebenarnya Muhammad Radhi Razali, 45, kekasihnya itu merupakan seorang pelajar yang masih menuntut di sebuah universiti awam serta mempunyai perancangan untuk ke fasa seterusnya.

Enggan berkongsi secara terperinci tentang perkenalan mereka, penyanyi lagu 'Merpati Putih' ini terbuka hati untuk bercinta kerana wanita itu menerima dirinya dengan seadanya.

Klik untuk gambar besar

Menurut Radhi, dia mengenali wanita itu sejak dua tahun lalu dan kini dalam fasa serius. Namun, Radhi mahu kekasihnya itu fokus dengan pelajaran terlebih dahulu sebelum mereka melangkah ke fasa seterusnya mendirikan rumah tangga.

Sementara itu, ketika ditanya mengenai kes pertuduhan memukul dan mencederakan bekas isterinya iaitu Nur Shahira Ayu Zahiri, Radhi memberitahu dia akan ke mahkamah semula untuk perbicaraan pada 14 Februari 2023.

Tambah Radhi lagi, sebelum ini dia sudah cuba untuk berdamai, namun bekas isterinya itu tetap berkeras untuk membawa kes berkenaan ke mahkamah.

"Saya dah minta dia tarik kes sebab saya pun tak nak gaduh. Apapun yang berlaku, saya dah maafkan dia dan harap dia pun maafkan saya. Kalau dia nak teruskan sampai ke mahkamah, saya terima dan harap semuanya dapat diselesaikan. Saya anggap ini semua adalah ujian daripada Allah," ujarnya.

Untuk makluman, Radhi mendirikan rumah tangga dengan Ayu pada April 2014 dan disahkan bercerai pada 16 Julai 2019 selepas penyanyi itu melafazkan talak pada 25 Mac 2019. Pasangan itu dikurniakan dua orang cahaya mata berusia enam dan tujuh tahun.

  ________ IKLAN ________ JUALAN 12.12 HARI JADI SHOPEE. JOM BOOKING Ayuh dapatkan pelbagai tawaran hebat di Shopee sempena jualan Hari Jadi Shopee yang bermula 12 malam 12 Disember ini. Memang banyak tawaran disediakan termasuk hadiah hebat dan voucher istimewa. Anda boleh booking dulu barangan mahal yang dijual dengan harga murah. Hanya RM12 sahaja. Barangan tersebut adalah terhad, sapa cepat dia dapat.Untuk info, pelanggan baru juga akan mendapat voucher  pembelian barangan pertama dengan diskaun besar. Kalau kena harga, anda mungkin boleh dapat barangan itu secara percuma.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NORZIZI DEDAH KEADAAN BAPANYA KETIKA DI HOSPITAL: "PAPA TAK KENAL ZIZI KE?"

Baru-baru ini menerusi laman Instagram, pelakon dan pensyarah Dr. Norzizi Zulkifli telah mendedahkan keadaan bapanya iaitu pelakon lagenda Datuk Zulkifli Zain yang mempunyai jangkitan kuman dalam darah dan masalah buah pinggang ketika berada di hospital minggu lalu. Menurut Zizi, ada satu masa bapanya seperti sudah tidak mengenali dirinya dan akhirnya hanya mampu mengalirkan air mata.

"Bila Papa macam senyap dan tak kenal atau ingat. Sejak saya sampai dan saya jaga dia, dia senyap. Saya decided untuk sembang la dengan Papa dari saya diam je. Saya lantas secara spontan bertanya soalan-soalan atas. Dan tak sangka, dia tak respond and tak jawab, tapi menangis dengan soalan saya," luah Zizi.

Ia dikongsinya menerusi akaun Instagram miliknya. Menerusi entri tersebut Zizi menceritakan bagaimana perbualan dengan bapanya yang diakhiri dengan tangisan. Kisah itu ditulis dalam satu nota bertarikh 16 Mac lalu, jam 1.12 pagi ketika bapanya berada di hospital.

Klik untuk gambar besar

Terdahulu pelakon yang popular dengan watak Bentayan menerusi drama Tragedi Sri Mersing ini dimasukkan ke hospital UiTM pada 6 Mac lalu kerana sukar membuang air besar. Pemeriksaan doktor kemudian mendapati ada jangkitan kuman dalam darah dan asid tinggi, manakala buah pinggangnya pula agak kering dan bermasalah.

Bagaimanapun doktor memaklumkan kesihatan Zulkifli dalam keadaan stabil. Mereka juga perlu memantau keadaan kuman dalam darah Zulkifli. Terbaharu, Zizi hari ini membawa bapanya yang sudah pulang ke rumah untuk ke hospital untuk membuat pemeriksaan: "Pagi semua! Assalamualaikum… Datuk is ready for his check up!" katanya.

Pelakon filem 'Permintaan Terakhir' dan 'Tiada Esok Bagimu' itu kini berkerusi roda kerana menghidap penyakit darah tinggi, kencing manis dan paru-paru berair. Beliau juga lumpuh tangan dan kaki kiri, berdepan masalah jantung lemah serta buah pinggang.

www.myartis.com / Sumber & foto: Astro gempak & Instagram Norzizi Zulkifli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU SYAMEL MENINGGAL DUNIA SELEPAS HAMPIR SEBULAN DITIDURKAN

"Doktor dah cuba yang terbaik tapi bukan rezeki, Allah lebih sayangkan umi. Saya reda dengan pemergiannya. Sekarang saya masih dalam proses menguruskan jenazah di hospital. Mungkin akan dibawa ke surau berdekatan dengan rumah.

"Saya akan lakukan yang terbaik mengikut SOP memandangkan dalam situasi sekarang. Insya-Allah kalau tiada apa-apa jenazah akan dikebumikan pada tengah hari ini," ujar penyanyi Syamel yang kehilangan ibunya Wan Faaizah Karim, 55 tahun.

Ibu Syamel disahkan meninggal dunia di sebuah pusat perubatan swasta Kuala Lumpur pada jam 10.09 malam semalam setelah hampir sebulan dirawat akibat kekurangan oksigen. Meskipun doktor sudah melakukan yang terbaik, namun kata Syamel Allah lebih menyayangi arwah ibunya.

Klik untuk gambar besar

"BISMILLAHIRRAHMANIRRAHIM.. YA ALLAH, AMPUNKANLAH DOSA UMI KU, KAU PERLIHATKANLAH SYURGA BUAT UMI, KAU JADIKANLAH KUBURNYA SEPERTI TAMAN DI TAMAN2 SYURGA, KAU TERIMALAH SEGALA AMAL BAIKNYA DI DUNIA INI UNTUK DIJADIKAN TEMAN DI ALAM SANA , KAU TERANGILAH CAHAYA DIDALAM KUBURNYA, SESUNGGUHNYA UMIKU PERGI MENINGGALKAN SERIBU SATU AJARAN PADAKU YANG AKAN AKU AMALKAN HINGGA AKHIR HAYAT” AAMIIN YA RABBAL ALAMIN.

"Hanya doa yang baik2 saya harapkan daripada anda semua. Terima kasih," kongsinya di Instagram.

Untuk makluman, pada bulan lepas Syamel ada memaklumkan bahawa ibunya masih koma selepas terpaksa ditidurkan akibat kekurangan oksigen.

Takziah diucapkan!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAPA AZZAM SHAM PULIH - KINI TUNGGU IBU & ADIK PULA BALIK RUMAH

"Alhamdulillah ayah saya baru balik ke rumah, Sabtu lalu. Cuma, sekarang kami menunggu ibu, Yusnita Yusop, 45, dan adik, Siti Nurazwani, 17, dibenarkan balik ke rumah pula. Insya-Allah, dalam beberapa hari lagi mungkin mereka akan dibenarkan pulang ke rumah. Semuanya bergantung pada tahap kondisi kesihatan mereka terutama ibu saya.

"Ini kerana, ibu ada mendapat bantuan oksigen kerana masalah pernafasan dialami. Bagaimanapun, Alhamdulillah keadaan ibu dimaklunkan semakin okey dan saya amat bersyukur," kata penyanyi Azzam Sham, 24, yang lega apabila ibu bapa dan adik perempuannya yang disahkan positif Covid-19, baru-baru ini sudah semakin sembuh.

Azzam ketika dihubungi berkata, dia amat bersyukur apabila bapanya, Lop Hisham Piai, 53, sudah pulang ke rumah kelmarin selepas dirawat selama 12 hari di pusat kuarantin Covid-19 sejak 31 Ogos lalu.

Terdahulu, ibunya dirawat di Pusat Kuarantin dan Rawatan Covid-19 Bersepadu (PKRC) 2.0 di Taman Ekspo Pertanian Malaysia (MAEPS) pada 31 Ogos lalu bersama bapa, sebelum diikuti adik, Siti Nurazwani pada 6 September lalu di pusat kuarantin sama.

Klik untuk gambar besar

Azzam atau nama sebenarnya Muhammad Azzammuddin Lop Hisham mengucapkan berbanyak terima kasih kepada semua yang sudah mendoakan kesihatan ahli kekuarganya pulih daripada Covid-19.

Sebelum ini, Azzam bersama empat lagi adiknya iaitu Muhammad Azim Ramdan, 22, Intan Noraziean, 21, Muhammad Azryzham, 14 dan Nur Azreen Yusrina,10, yang negatif hanya menjalani kuarantin kendiri di rumah.

Tanbah penyanyi lagu 'Cinta Jangan Pergi' dan 'Biar Saja' itu, kini kita semua kena peka dengan Covid-19 yang sudah ada di dalam komuniti. Katanya, mujur juga ibu bapanya sudah mendapatkan vaksin lengkap Covid-19 dan mereka mengalami gejala ringan selepas dijangkiti.

"Jagalah prosedur operasi standard (SOP) ditetapkan walau di mana saja berada terutama penjarakan fizikal dan elak bersentuhan. Saya doakan kita semua sentiasa di dalam perlindungan Allah SWT," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU GAMBAR SUAMI BERTATU - NADIYA NISSA ENGGAN ULAS

Masihkan anda ingat dengan isu tatu suami Nadiya Nissa yang heboh digosipkan baru-baru ini? Ikhlasnya, siapalah kita untuk menghukum seseorang yang bertatu. Mungkin agaknya mereka sudah bertaubat dan sudah meninggalkan dunia lama.

Dan begitulah halnya bagi pelakon Nadiya Nissa, gosip mengenai suaminya yang dikatakan mempunyai tatu langsung tidak menjejaskan rumah tangga mereka. Malah dia berharap isu berkenaan tidak berpanjangan kerana suaminya tidak ada kena mengena dengan dunianya sebagai seorang selebriti.

Klik gambar untuk imej besar...

"Gosip sebegini tidak memberi kesan kepada hubungan kami kerana dia faham dengan situasi saya sebagai artis namun apa yang saya bimbangkan kerana isu tersebut akan timbul cerita lain selepas ini.

"Saya berharap cerita tersebut tidak berpanjangan selepas ini," jelasnya dipetik sebagai berkata.

Tambah Nadiya, dia enggan mengulas mengenai dakwaan tersebut bagi pihak suaminya kerana perlu menjaga hati banyak pihak terutama keluarga.

"Saya tidak mahu mengulas mengenai gambar tersebut kerana banyak hati yang perlu saya jaga apabila isu tersebut ditimbulkan.

"Tambahan pula suami saya bukan pelakon dan dia tidak terlibat dalam dunia seni jadi tidak perlu saya mengulas mengenai gosip itu.

"Saya berharap masyarakat akan memberi perhatian terhadap kerjaya seni berbanding kehidupan peribadi saya," katanya.


JALANI PEMBEDAHAN ACL - JOHAN RAJA LAWAK TERPAKSA BEREHAT

Johan Raja Lawak akhirnya selamat menjalani pembedahan Anterior Cruciate Ligament (ACL) pada lutut sebelah kirinya di hospital. Untuk makluman, sebelum ini
Johan pernah menjalani pembedahan lutut disebabkan ligamen dan miniskusnya terkoyak.

"Alhamdulillah semua telah dipermudahkanNya. Sya telah pun selamat menjalani pembedahan ACL.. Doakan sya moga cpt sihat supaya dpt beraksi di era_fm utk menghiburkan pagi anda.. buat masa sekarang bg sya berehat dulu sb anak2 sya akan ambil alih tugas sya... dgn menghiburkan sya," ujar Johan sempat berseloroh.

Alhamdulillah... moga cepat sembuh hendaknya!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


FAYE SELAMAT LAHIRKAN 'BABY GIRL' SELEPAS SEMINGGU LUMPUH SEBELAH MUKA

Pelakon Faye Kusairi menerusi laman Instagram telah memaklumkan yang dia telah pun selamat melahirkan anak perempuan pada Ahad, selepas seminggu mengalami penyakit Bell Palsy atau lumpuh sebelah muka berpunca daripada kehamilan.

Faye atau nama sebenarnya, Dayangku Faratiwan Adnil Awang Kusairi, 33, memberitahu, dia dan anak keduanya itu berada dalam keadaan sihat.

"Alhamdulillah, saya selamat melahirkan anak perempuan kami pada hari Ahad lepas. Syukur ke hadrat Ilahi juga, saya dan bayi berada dalam keadaan sihat.

"Saya akan berkongsi gambar anak bila sudah betul-betul bersedia ya? Buat masa ini izinkan saya dan bayi berehat sepanjang saya menjalani tempoh berpantang," katanya.

Faye juga turut menitipkan ucapan terima kasih kepada semua yang telah mendoakan kesihatannya terutama selepas dia mendedahkan mengalami penyakit Bell Palsy iaitu kelumpuhan otot muka, minggu lalu.

Klik untuk gambar besar

Bell Palsy merupakan sejenis kelumpuhan pada sebahagian muka kerana saraf atau otot muka berhenti berfungsi. Antara simptom lazim akibat penyakit berkenaan adalah muka senget sebelah terutama mata dan mulut tidak simetri.

"Terima kasih buat semua yang tidak putus-putus mendoakan kebaikan dan kesihatan saya berkenaan dengan Bell Palsy juga selama beberapa hari ini.

"Maaf, saya belum mampu nak balas semua komen mahupun DM (mesej peribadi). Saya akan cuba kongsikan perkembangan dari masa ke semasa (berkenaan penyakit tersebut) termasuk juga sepanjang tempoh saya berpantang nanti," ujarnya.

Pelakon drama '7 Hari Mencintaiku' itu berkahwin dengan pengarah Azmi Hatta pada 9 April 2017. Pasangan ini turut mempunyai seorang anak lelaki, Alif Azmi yang kini berusia dua tahun.

www.myartis.com / Sumber & foto: mStar & Instagram Faye Kusairi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA 'HENS PARTY' - ATIKAH SUHAIME MENGAJI BERSAMA KELUARGA

Tidak seperti selebriti yang lain yang kebiasaannya mengadakan 'parti bujang', pelakon Atikah Suhaime sebaliknya memilih bersama keluarga menganjurkan majlis bacaan al-Quran menjelang hari pernikahannya pada 17 Mac depan.

Atikah, 27, berkata, majlis itu akan diadakan seminggu sebelum hari bersejarahnya kerana ia sudah menjadi tradisi keluarga besarnya di Singapura.

"Tiada 'hens party' kerana saya tidak punya ramai kawan rapat. Kebiasaannya, menjelang tarikh pernikahan dan resepsi, keluarga akan menganjurkan majlis membaca al- Quran. Pada acara itu, bakal pengantin akan bergilir mengaji bersama ahli keluarga yang lain.

"Ia membabitkan ahli keluarga terdekat, disusuli perbincangan mengenai perincian hari pernikahan dan resepsi," kata pelakon 'Cinta Tiada Ganti' itu.

Atikah dan tunangnya yang juga penyanyi, Awi Rafael mengundang kira-kira 1,000 tetamu untuk majlis persandingan yang diadakan di Ang Mo Kio Avenue, Singapura.

Klik untuk gambar besar

Katanya lagi, mereka sepakat mengadakan majlis serentak untuk memudahkan tetamu dan mendekatkan lagi silaturahim keluarga antara kedua-dua belah pihak.

Bakal melalui tiga acara pada hari bersejarah itu, Atikah memaklumkan, ia dimulai dengan upacara pernikahan, disusuli persandingan mengikut adat Jawa. Pada sebelah malam pula, mereka akan sekali lagi bersanding berkonsepkan moden.

"Sebenarnya saya inginkan majlis yang ringkas, tetapi keluarga meminta kami supaya mengikut adat turun-temurun. Jadi, kami turuti saja kemahuan orang tua.

"Kebanyakan atur cara ditentukan hasil perbincangan dengan keluarga, namun masih mengikut bajet kerana kami tidak mahu membazir," jelasnya.

Pasangan yang mula berkenalan sejak lapan tahun lalu itu memilih Bali, Indonesia sebagai destinasi bulan madu seterusnya ke Australia atau Eropah sebelum penghujung 2019.

Sementara itu, ditanya kebimbangan menjelang tarikh disatukan, Atikah memaklumkan, dia gusar jika tidak ramai yang menghadiri majlis perkahwinannya.

Ini kerana katanya, dia jarang berpeluang memenuhi undangan ke majlis perkahwinan disebabkan sibuk dengan jadual kerja. Katanya, faktor logistik dan terikat dengan tugasan selepas mencari rezeki di negara ini menyukarkannya untuk menghadiri majlis di kota Singa.

"Emak kerap berpesan supaya rajin menghadiri majlis perkahwinan kawan-kawan. Saya selalu rasa bersalah kerana tidak berpeluang menghadirinya kerana terikat dengan kerja. Apabila majlis pernikahan saya semakin dekat, saya mula risau jika nanti saudara-mara dan jemputan tidak datang," ujarnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA FOTO UQASHA CURI TUMPUAN LAGI - EDIT SAMPAI DINDING BENGKOK

Jika sebelum ini foto yang dimuat naik pelakon Uqasha Senrose ketika majlis ulang tahun kelahirannya yang ke-28 menerima teguran  netizen selepas foto terbabit disunting secara keterlaluan sehingga lilin bengkok.

Terkini perkara tersebut berulang lagi. Kali ini Uqasha berkongsi foto bersama tunangnya, pelakon Kamal Adli pula tarik perhatian lagi. Foto yang dimuat naik Uqasha di laman Instagram miliknya itu menampakkan dinding bengkok kerana suntingan keterlaluan.

Uqasha atau nama sebenarnya Nik Zaris Uqasha Nik Sen,29, dilihat telah menyunting bahagian pinggulnya sehingga membuat garisan dinding di sebelah turut sama membengkok.

Klik untuk gambar besar

Dia yang sebelum ini pernah dikritik kerana menyunting bahagian tubuh badan dalam beberapa keping foto nampaknya sekali lagi mengundang cakap-cakap netizen.

Menjengah ruangan komen, peminat dilihat tampil mengusik Uqasha Senrose dan memberi sedikit pendapat mengenai suntingan tersebut. Malah, ada yang ingin membantu pelakon drama 'Perempuan Tanpa Dosa' itu membuat suntingan foto yang lebih baik dan tidak meninggalkan kesan ketara.

"Saya boleh tolong sunting kan lain kali..," tulis seorang peminat di ruangan komen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TIADA KOMEN... PEOPLE CAN TALK WHAT THEY WANT" - TUNANG INTAN NAJUWA

"About the photo? Sorry... saya tiada apa nak komen. This is free country. People can talk what they want. Saya tak nak tambah-tambah komen. Nanti lagi macam-macam," demikian tutur Razrul Anwar Rusli, 38, tunang kepada pelakon Intan Najuwa berhubung kontroversi foto 'mesra' di laut tunangnya bersama pasangan gandingannya dalam drama 'Setelah Ku Dimiliki', pelakon Zul Ariffin yang mencetuskan pelbagai reaksi di laman sosial.

Rata-rata pengguna laman sosial beranggapan aksi kedua-dua pelakon ini keterlaluan terutamanya Intan yang sudah bergelar tunangan orang. Bagaimanapun, tunang Intan yang dihubungi berpendapat bahawa sesiapapun berhak menyatakan pandangan mereka terhadap isu berkenaan.

Untuk makluman, Intan dan Nazrul mengikat tali pertunangan pada 18 Ogos lalu dalam sebuah majlis yang diadakan di Johor Bahru bersempena hari jadi pelakon itu yang ke-22. Pada Khamis lalu, foto mandi laut Intan dan Zul tersebar di media sosial sehingga ada yang beranggapan ia salah satu gimik bagi meraih rating drama lakonan mereka.

Bagaimanapun, pengarah drama tersebut iaitu Osman Ali menafikan babak 'mesra' itu berkaitan dengan adegan dalam drama 'Setelah Ku Dimilki'. Osman berkata, gambar-gambar itu juga bukan daripada 'footage' adegan bulan madu membabitkan watak Adriz dan Sarra. Sementara itu, usaha untuk mendapatkan kenyataan Intan atau nama penuhnya Intan Najuwa Abdul Wahid mengenai foto tersebut masih tidak berjaya.

Klik untuk gambar besar

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI SAYA TAK ADA SUPER CAR, BANGLO & BARANGAN BRANDED - IKA NABELLA

"Bangun pagi tadi dah sampai Italy pulak.

"Best pulak boleh rentas mcm ni. Hmmm 2 tahun la birthday I tak holiday. Sejak bercinta hati ke hati dgn zaidbowie everytime birthday dia bawak I tengok bumi Allah.

"Hidup kami biasa2 ja serba sederhana. Takde super car. Rumah tak banglo. Barang tak branded. Minat kami sama. TRAVEL. Yes to be honest minat ni yg buat I rasa 'ok boleh gang'.

"Ada rahsia, waktu awal2 dia mengorat I dulu tak sampai sebulan I ajak dia pi island motif utama nk tgk dia suka laut takkkkk hahahaha boleh ke tidak swim tengah laut without a lifejacket cukup jantan ke tak.

"Or another city boy, another spoilt brat yang so London Paris NewYork. Rupanya! Cliff kt Dubrovnik tu dia boleh terjun!!! So jantan la my man. Inikah nama nya sangap?? Betul2 sangap," kongsi Ika Nabella merendah diri mengenai kehidupan berkeluarganya.

Klik untuk gambar besar

Bagaimanpun, melancong ke Itali itu kemungkinan flashback kenangan bersama suami sebelum PKP agaknya.

"Boleh rentas negeri kan? two years back. Aduhai. Its Juneeeeee. Abang zaidbowie tahun ni dapat hadiah ape? Tahun ni I dah 23! Dah beranak pulak tu special sikit la kan?" tambahnya mengenang kisah lalu di Budapest pula.

Namun okey la tu... super car, banglo atau barangan branded bukan penentu kebahagiaan rumahtangga. Apa yang penting ialah hidup sederhana dan dikurniakan suami penyayang. Tak gitu?

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKZIAH - ADAM AHMAD MENINGGAL DUNIA

Adam Ahmad, 49, telah kembali ke rahmahtullah sekitar pukul 12.15 malam semalam di Hospital Ampang, Selangor. Allahyarham semasa hayatnya merupakan seorang kompuser dan penyanyi yang popular dengan lagu 'Kau Pergi Jua' itu

Allahyarham meninggal dunia akibat penyakit kencing manis dan tekanan darah yang dihidapinya. Jenazahnya akan dikebumikan pagi ini selepas selesai diuruskan di Masjid Nurul Hidayah, Kampung Pandan, Kuala Lumpur.

Untuk info, komposer Adam telah menaikkan nama Aishah dengan lagu 'Janji Manismu' dan telah meyebabkan lagu ini menjuarai pertandingan Juara Lagu 1990. Bukan itu sahaja, lagu 'Teratai Layu Di Tasik Madu' nyanyian Fauziah Latiff juga pernah menjadi johan pertandingan Juara Lagu 1993 yang merupakan lagu ciptaannya

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


AZLEE KHAIRI AKUI SUDAH KAHWIN KALI KEDUA SETAHUN LALU & MILIKI ANAK

"Ya, saya sudah berkahwin. Ini juga perkahwinan kedua buat isteri yang memiliki dua cahaya mata. Cuma, saya menghormati pendirian isteri tidak mahu soal peribadi didedahkan. Alhamdulillah, hasil perkongsian hidup, kami dikurniakan cahaya mata lelaki yang kini berusia lima bulan.

"Majlis pernikahan juga dibuat atas talian dan hanya membabitkan ahli keluarga dan sanak-saudara masing masing," itulah akui pelakon Azlee Khairi yang mengesahkan dia sudah pun berkahwin secara rahsia buat kali kedua pada Januari tahun lalu.

Selepas setahun 'kunci mulut', pelakon yang mencetuskan fenomena menerusi drama 'Love You Mr Arrogant' pada 2013 itu akhirnya mendedahkan perkahwinan keduanya itu dan memilih kru penerbangan, Nurul Hidayah atau Dhiya sebagai isterinya.

Sebelum ini, Azlee pernah mendirikan rumah tangga bersama dengan wanita Brunei ketika namanya berada di puncak populariti pada 2014. Dia juga memilih menetap di Brunei Darussalam dan tidak aktif berlakon. Namun, Azlee kembali ke Malaysia dan aktif berlakon semula pada November 2019. Malah, setahun kemudian, Azlee turut mengesahkan dirinya bukan lagi suami orang.

Klik untuk gambar besar

Terdahulu, perkongsian gambar sambutan hari lahir ke-33 yang dimuat naik oleh Azlee atau nama sebenarnya, Azlee Khairi Zulah Hainee, empat hari lalu menerusi Instagram turut mengundang pelbagai spekulasi.

"Saya rasa inilah waktu terbaik untuk menjelaskan perkara sebenar. Lagipun, saya jenis yang tidak suka menggembar-gemburkan perkara peribadi. Cuma, ada juga netizen salah faham dan menganggap saya sudah memiliki dua cahaya mata. Salah seorang, anak tiri saya," ujarnya.

Azlee berkata, dia dan isteri sepatutnya mengadakan majlis resepsi pada Mac tahun lalu. Bagaimanapun, perancangan tergendala berikutan situasi pandemik C0V1D: "Namun, majlis yang tertunda akan diadakan pada 18 Mac depan di sebuah lokasi di ibu kota. Masa ini, saya akan berkongsi gambar majlis pernikahan kami. Saya kena hormat permintaan isteri dan keluarga," katanya.

Mengulas perkahwinan terdahulu dan kini juga penuh misteri dan rahsia, Azlee percaya, jodoh yang diatur Allah adalah sesuatu yang tidak terduga: "Paling penting, soal kahwin biarlah hanya keluarga tahu. Selepas itu, apa juga percaturan atau kesudahannya kena ikut rentak sahaja, just go with the flow.

"Seperti lelaki lain yang mendambakan kebahagiaan, saya juga tidak terkecuali. Cuma, ada ketikanya apa yang diharap dan diimpikan tidak berakhir dengan kemanisan. Seperti perkahwinan pertama saya yang tidak kekal.

"Sebelum berjumpa isteri, saya ada kenal dan bercinta dengan wanita lain, namun, putus di tengah jalan. Ia proses kehidupan yang saya kena lalui. Apapun, saya harap ikatan perkahwinan kali ini akan dirahmati dan kekal sampai akhir hayat," jelas pelakon drama 'Hari Kita Jatuh Cinta' ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::